
Parlamento: e aspecto 
mas grave contribuyendo 
na deficit democratico 


•	 Asiento	den	 

Dialuna 24 aPRil 2023 


Diasabra ultimo a tuma luga Aruba Earth Day Forum 2023 


Diasabra 22 di april ta- 
bata Dia Internacional di 
Mama Tera, na unda min- 
ister di Naturalesa Ursell 
Arends, hunto cu varios 
stakeholders local y inter- 
nacional, a bin hunto na 
Aruba Earth Day Forum 
2023 pa dialoga encuanto 


e importancia di Derecho 
di Naturalesa. 


Nan a menciona cu algun di 
e expertonan presente tabata 
Global Alliance for the Rights 
of Nature, Earth Law Center, 
The Leatherback Project y 
Directie Natuur en Milieu. 


“Aruba ta compromete pa 
restaura e relacion entre ser 
humano y naturalesa, inici- 
ando e proceso legislativo pa 
agrega Derecho di Naturalesa 
den constitucion di Aruba”, e 
comunicado ta sigura. 


Derecho di Naturalesa ta 
reconoce cu medio ambiente 
tin balor inherente y mester 
haya respet en bes di sola- 
mente un recurso pa haci uso 
di dje. Derecho di Naturalesa 
ta representa un cambio di 
mentalidad den con ta mira 
medio ambiente, pa restaura 
e balansa entre ser humano 
y naturalesa, por minimalisa 
explotacion y crea un futuro 
sostenibel pa tur. 


"Mi ta gradici tur esnan cu 
a traha duro pa proteha nos 


ambiente," Minister di Natu- 
ralesa di Aruba Sr. Ursell Ar- 
ends a bisa. "Hunto, nos por 
restaura e balansa entre ser 
humano y naturalesa y cuido 
di loke ta nos di nos. Nos no 
ta duna derecho na natura- 
lesa. Naturalesa tin derecho. 
Esaki ta un prome paso pa 
reconoce esaki.” 


Dia 21 di april a entrega na 
Departamento Legislativo e 
proyecto di ley pa introduci 
Derecho di Naturalesa den 
constitucion e atardi prome 
cu Dia di Mama Tera: “e es- 
fuerso pionero di Aruba pa 
introduci Derecho di Natu- 
ralesa lo sirbi como ehempel 
pa otro paisnan sigui,” a se- 
ñala. 


Tambe, minister Arends a 


sigura cu su Bureau a traha 
riba un concepto di ley pa 
asina hancra Derecho di Na- 
turalesa den constitucion. 
Tabata dia 22 di april aña pasa 
cu minister Arends a informa 
su intencion pa esaki y un aña 
despues a entrega e proyec- 
to di ley na Departamento 
Legislativo pa cuminsa cu e 
proceso pa e cual Parlamen- 
to tambe a haya un presen- 
tacion di expertonan local 
como tambe internacional 
cu a elabora riba e importan- 
cia di proteccion concreto pa 
medio ambiente, como por 
ehemplo, Directie Natuur 
en Milieu y Rep Law, como 
tambe expertonan interna- 
cional di Earth Law Cen- 
ter y Global Alliance for the 
Rights of Nature cu tambe 
tabata presente. 


Raad van Advies: “No por perde embehecemento di e poblacion 
for di bista” 


E relacionnan na Aruba 
a cambia considerable- 
mente y locual ta yama 
atencion ta e velocidad cu 
cual e cifranan aki a cam- 
bia den ultimo 20 añanan. 
Actualmente tin un dub- 
bele vergrijzing (dobel 
embehecemento) cu ta 


causa pa e aumento di 
proporcion di adultonan 
mayor, 60+, den e pobla- 
cion combina cu e expec- 
tativa di bida. 


E entidad ta remarca cu 
aunke desaroyonan similar 
tambe ta tuma luga na otro 


paisnan, e desaroyo di Aruba 
specificamente ta demostra 
cu e proporcion demografico 
a bira mas agudo. E desaroy- 
onan aki ta referi, entre otro, 
na e ‘braindrain’ di hobennan 
altamente educa cu ta busca 
un estudio, of trabou, na Hu- 
landa of America y no ta re- 
gresa Aruba. 


Compara cu por ehempel 
Merca, 38%, of Hulanda, 
36%, e proporcion di perso- 
nanan altamente educa na 
Aruba, 11%, ta tres biaha mas 
chikito. Ademas, na Aruba 
tin un politica di migracion 
laboral limitante door di cual 
tanto e calidad como e canti- 
dad di e poblacion cu edad pa 
traha ta bao presion. 


E desaroyonan aki, segun e 
entidad ta subraya, ta duna 
un indicacion fuerte cu riba 


largo plaso ta bay tin prob- 
lema den varios area socio- 
economico y social. 


Riba mercado laboral tin mas 
retonan ta surgiendo. Esaki ta 
pa motibo di e desekilibrio di 
e salida di e pensionadonan y 
e falta di hobennan pa cubri 
e puestonan aki. E aumento 
aki no ta surgi solamente pa 
motibo di e embehecemento 
di e poblacion, si no tambe 
pa e migracion di hobennan 
potencialmente 
altamente 
educa pa otro paisnan. 


Mirando e escasez cu por 
spera den e mercado laboral, 
mester considera seriamente 
fomenta e inmigracion lab- 
oral. Sinembargo, segun e 
entidad ta indica, inmigra- 
cion sin seleccion no ta of- 
rece e solucion pa e problema 
aki na Aruba. 


Por spera un efecto positivo 
solamente cu un diferencia- 
cion y politica di admision 
flexibel, cu ta resultado di e 
necesidadnan di e mercado 
laboral. 


P’esey Raad van Advies ta en- 
fatisa cu no por perde bista no 
solamente na Aruba, si no en 
principio na tur e paisnan de- 
saroya cu problemanan simi- 
lar di embehecemento. Nan 
tambe ta bay wak migracion 
laboral como un solucion 
parcial y ta bay persigui esaki 
pa e eleccion na Aruba no ta 
automaticamente obvio. 


E retonan cu ta surgi di otro 
banda di e demanda di eco- 
nomia 
ta 
particularmente 
relaciona cu e structura di 
cuido. Den nos siguiente edi- 
cion por lesa mas informa- 
cion detaya riba e tipico aki. 


LOCAL A3 


Dialuna 24 aPRil 2023 
Asiento den parlamento no ta di ningun partido politico, 
segun principio di vrijmandaat 
Asiento den parlamento 
no ta di ningun partido 
politico, segun principio 
di vrijmandaat 


Den dianan aki a bin dilanti 
hopi discusion tocante e ex- 
miembro di partido politico 
AVP, ken riba dia 21 di april a 
haci oficial su independencia 
di e partido aki, indicando cu 
e ta bay keda den parlamento 
pero como un parlamentario 
independiente. 


Prome disputa pa asiento 
a cuminsa na 1988 na Aru- 
ba cu a yega te Corte Su- 
premo di Reino 
Caso Partido Democratico 
Arubano (PDA) a cera un 
acuerdo pa e eleccion di Ei- 
landsraad Aruba cu nan can- 
didatonan. E acuerdo aki ta 
nifica cu nan candidatonan ta 
bay entrega nan stoel di parla- 
mento cu nan obtene, despu- 
es cu nan ta renuncia for di 
afiliacion di PDA. E stoelnan 
ta cay e ora den man di e par- 
tido. 


Corte Supremo a dicta cu e 
acuerdo aki ta nulo, pasobra 
e ta bay contra e principio di 
vrijmandaat di miembronan 
di Staten cu ta regla den Stat- 
uut di Reino y no ta necesario 
pa cumpli cu e acuerdo. Ade- 
mas, Corte Supremo a dicta 
cu e reglanan den e Kies- 
reglement tin hopi importan- 
cia publico; pa esaki no por a 
palabra un acuerdo. Pa e mo- 
tibo aki, tambe ta considera 
e afspraak di Partido Demo- 
cratico Arubano (PDA) como 
nulo. 


Disputa 
den 
partido 
(MAS): esun cu haya mas 
voto ta drenta parlamento 
Caso Movemento Arubano 
Soberano (MAS) a firma 
un protocol prome cu elec- 
cion 2021, cu ta bisa den nan 
punto 5: “suscrito y partido 
MAS ta sostene e principio 
democratico cu e candida- 
tonan cu haya mayor canti- 
dad di voto ta prome yama pa 
bira representante di pueblo.” 


Dos punto importante ta cu e 
contract semper tabata nulo 
y tampoco partido MAS no a 
cumpli cu su supuesto con- 
tract, mirando cu nan a laga 
Solangel Dinmohamed-Lacle 
afo, siendo cu e la haya mas 
voto cu Aquannette A. Gunn. 


Ryçond Santos do Nasci- 
mento ta bira parlamen- 
tario independiente 
Den ultimo dianan door di 
diferente hecho cu a sucede 
den partido AVP, a bira con- 
oci cu un miembro di partido 
berde a tuma e decision di 
bira parlamentario indepen- 
diente, esta Ryçond Santos 
do Nascimento. 


Siman pasa el a tene un con- 
ferencia di prensa pa informa 
comunidad tocante su deci- 
sion. Ademas el a publica un 
carta dirigi na presidente di 
Parlamento di Aruba. 
Ademas den un post riba 
su red social el a indica lo 
siguiente: “Het vrijmandaat 
ta nifica cu tur derecho con- 
stitucional di un represent- 
ante di Pueblo ta asigna na 
e representante ey person- 
almente y no na su fraccion, 
partido of cualkier otro per- 
sona. E derecho di haci pre- 
gunta por escrito of verbal- 
mente, e derecho pa vota riba 
un mocion of un proyecto di 
ley y e derecho pa mantene of 
renuncia boluntariamente su 
asiento ta pertenece inalien- 
ablemente na e representante 
di Pueblo. E vrijmandaat aki 
ta sigura cu un parlamentario 
por haci su trabao segun su 
consenshi.” 


Parlamentarionan 
inde- 
pendiente 
Na aña 2011, Marisol Lopez- 
Tromp y Mervin Wyatt Ras 
tabata forma parti di partido 
Movemento 
Electoral 
di 
Pueblo (MEP). Na e mo- 
mento ey ambos a vota contra 
e recorte di pension y tambe 
pa eleva e edad di pension 
di minister y parlamentario, 
loke a culmina cu nan expul- 
sion for di e partido. 


Den e mesun aña, Candelario 
(Booshi) Wever tambe a di- 
cidi di bandona e partido geel 
y bira independiente. 


Na aña 2013, Arondino 
Croes tambe a distancia di e 
partido MEP. 


Na 2016, Marisol Lopez- 
Tromp un biaha mas a dicidi 
di aleha su mes for di otro 
partido, den e caso aki di AVP, 
ora un incidente cu Chris 
Dammers a tuma luga ca- 
minda el a keda un aña como 
independiente. 


Na september di aña 2019, 
Daphne Lejuez a tuma e me- 
sun decision ora e tabata for- 
ma parti de partido geel. Es- 
aki tabata pa motibo di e ley 
tocante e situacion financiero 
cu gobierno a enfrenta cune. 
Su decision no tabata pa bira 
oposicion tampoco, sino pa 
“brinda libertad pa contribui 
na un forma mas balansa, ob- 
hetivo y husto na interes di 
nos pais.” 


Finalmente, 
siman 
pasa 
Ryçond Santos do Nasci- 
mento a haci publico su re- 
nuncia despues di diferente 
situacion cu a tuma luga den 
seno di partido berde. 
Awor e incertidumbre ta keda 
pa loke ta trata Gerlien Croes, 
ken despues di vocifera su 
malcontento cu partido AVP 
diabierna ultimo den un con- 
ferencia di prensa, a sigura cu 
e ta pidi comprension y espa- 
cio pa e por bay combersa cu 
su famia y sostenedonan pa 
evalua si e ta keda of e ta bay 
di e partido berde. 


Croes ta sigui keda como 
miembro di partido AVP, 
aunke tambe ta sigui keda 
considera como un falta di 
respet cu e no a haya invita- 
cion pa un reunion, manera 
el a menciona caba. Tin dife- 
rencia di opinion y den esey 
tin emocionnan, “pero esey 
no ta descarta cu nos ta po- 
liticonan. Nos ta hende gran- 
di y nos mester tin respet pa 


otro den mundo aki. Esey ta 
e caminda cu mi ta sinti, pero 
na e momento aki ora bo tin 
emocion, e decisionnan mes- 
ter tuma racional y no a base 
di emocion,” el a bisa. 
Tambe el a declara cu si e 


tuma un decision ta na biene- 
star na final di dia di un cam- 
bio den politica na Aruba. 


Comunidad ta continua na 
espera di ki decision e ta bay 
tuma. 


LOCAL 
A4 


Dialuna 24 aPRil 2023 
Capacidad di idioma di maestronan por yuda cu escogencia di un 
politica linguistico 


Di e 13 recomendacionnan 
cu e grupo di trabou, en- 
carga cu e investigacion 
den e sistema di educa- 
cion di Aruba, a presenta 
den e doorlichting rap- 
port, un di esunnan cu 
mas prioridad ta e politica 
linguistica, e escogencia di 
un idioma di instruccion 
pa educacion na Aruba. 
E grpo di trabao ta reco- 
menda e escogencia di un 
indudable y consistente 
den e politica aki. 


E doorlichting rapport ta 
indica cu e situacion actual 
ta preocupante pa loke ta e 
punto aki. Ta eixsti un liña 
di areglonan cu ta bay for di 
solamente Hulandes como 
idioma di instruccion a traves 
di scolnan cu dependiendo 
di e docente ta usa un com- 
binacion di Hulandes y Pa- 
piamento, hasta scolnan cu 
ta participa den e proyecto 
SAM (SEO/Arubano Multi- 
lengual). 


Desde maart 2022 a crea un 
grupo di coordinacion di po- 
litica linguistica pa coordina 
e proceso di estableciemto 
di un politica linguistico in- 
tegral den educacion. Esaki 
ta nifica cu nan ta conseha 
e minister, y despues di su 


aprobacion, nan ta desaroya 
un plan di implementacion. 
E conseh aki ta discuti si lo 
continua of ahusta e politica 
linguistico actual. 


Den e revision di e educacion 
na Aruba e grupo di trabou a 
encontra, e rapport a remar- 
ca, cu 
actualmente no ta existi un 
practica linguistico consis- 
tente den e veld di enseñansa 
y a señala e 
problemanan cu esaki tabata 
causa. E recomendacion den 
e tussenrapport ariba e idi- 
oma di 
instruccion den e diferente 
sectornan educativo ta haci 
un eleccion politico cla pa 
loke ta trata e 
politica linguistico di Aruba. 


Segun e rapport ta sigui in- 
dica e prestacion y uso di tal- 
entonan di e studiantenan di 
Aruba a 
wordo afecta hopi pa e situa- 
cion aki cu no ta defini com- 
pletamente. Aworaki a cum- 
insa cana e 
proceso pa un politica pa im- 
plementa SAM na tur e scol- 
nan primario di Aruba, cu 
Papiamento of 
Hulandes como idioma di 
instruccion, segun e pobla- 
cion estudiantil den cuestion. 


Tambe ta 
realisando esfuersonan pa ca- 
pacita e docentenan di scol- 
nan secundario, y nan ta bay 
siña con pa 
duna instruccion na Huland- 
es na studiantenan cu Hulan- 
des no ta nan lenga materno. 


“E grupo di trabou tin como 
opinion cu e punto aki ta un 
eleccion politico. Pais Aruba 
ta elegi 
Hulandes 
of 
Papiamento 
como idioma di instruccion, 
un 
modelo 
multilengual 
como SAM of otro 
modelo. E grupo di trabou ta 
conseha tuma e decision aki 
ariba e base di diferente sce- 
narionan cu 
ta brinda informacion ariba 
e condicionnan anterior, e 
necesidadnan, e efectonan y 
riesgonan. E 
pensamento hipotetico aki a 
wordo asumi pa e minister di 
enseñansa mediante e crea- 
cion di un 
Grupo di Coordinacion di 
Politica Lingustico,” e rap- 
port a indica. 


E grupo di trabou ta balora 
positivamente e hecho cu un 
grupo di coordinacion di po- 
litica linguistica ta trahando 
aworaki pa duna forma na e 
politica linguistico integral y 


a yega na aucerdonan concre- 
to cu e minister pa brinda su 
orientacion. 


E nucelo di e recomenda- 
cion di e grupo di trabou di 
e doorlichting rapport ta cu 
e consecuencianan di un po- 
sible eleccion di politica ta 
keda opera pa un escenario 
estricto pa Directie Onder- 
wijs den consulta cu e grupo 
di trabou. E grupo di coordi- 
nacion di politica linguistica a 
tuma inventario di e posible 
opcionnan politico. 


E hecho cu a establece un 
grupo di coordinacion di po- 
litica linguistica cu ta enfoca 
exclusivamente den brinda 
conseho na minister ariba e 
politica linguistica cu mester 
sigui y cu tambe tin e tarea 
di redacta un plan di imple- 
mentacion bao direccion di e 
minister, ta ofrece oportuni- 
dadnan. 


E informacion colecta pa e 
grupo di coordinacion di po- 
litica linguistica for di practi- 
camente tur e partidonan in- 
teresa den educacion y den e 
mercado laboral na Aruba, ta 
proporciona informacion pa 
pone den practica e escenario 


E grupo di trabou ta remar- 
ca cu e evaluacion di SAM, 
Project 
SEO/Multilingual 
(PSML), por sirbi como re- 
curso pa e escenario aki. E 
evaluacion aki a proporciona 
informacion ariba e obstacu- 
lonan y e condicionnan ante- 
rior necesario pa ofrece edu- 
cacion primario den lenga 
materno dominante: un es- 
cenario importante cu minis- 
ter tin den mente. E grupo di 
trabou ta recomenda elabora 
un escenario di e tipo aki di 
e manera mas concreto po- 
sible. 


E escenarionan ta brinda in- 
formacion ariba e oportuni- 
dad-, riesgo- y condicionnan, 
y ta aclaria e corelacion di e 
eleccionnan.. Por ehemplo, 
e introducion den educa- 
cion preparatorio y primario 
multilingue na tur e scolnan, 
como tambe e establecimen- 
to di e rekisitonan pa e calidad 
di instruccion den un idioma 
cu no ta e lenga materno, ta 
rekeri habilidadnan specifico 
di e maestronan. 


Esaki tin consecuencianan 
inmediato pa e formacion y 
e profesionalisacion di e per- 
sonal di docente. IPA y Uni- 
versidad di Aruba mester re- 


alisa un trabou impportante 
den e aspecto aki, teniendo 
na cuenta e asociacion di e 
programanan di profesornan 
di Kibrahacha dentro di Re- 
ino. 


IPA ta un proveedor impor- 
tante di docentenan den edu- 
cacion primario. E calidad 
pedagogico y e habilidadnan 
linguistico di e docentenan, e 
grupo di trabou ta enfatisa, ta 
depende den gran medida di 
e calidad di IPA. Sin su coop- 
eracion y sin e formacion ad- 
ecua di e docentenan, un es- 
cenario manera SAM no tin 
poisbilidad di funciona, pero 
pa tur e escenarionan ta fun- 
damental un bon formacion 
di e docente of instituto di 
formacion den servicio. 


E señalnan cu e grupo di tra- 
bou a ricibi di e clientenan 
di IPA no semper ta posi- 
tivo. Hopi biaha ta bisa cu e 
graduadonan di IPA no tin 
un dominio suficientemente 
bon di e idioma Hulandes. 
Pa hiba e alumnonan di scol 
primario na un nivel desea di 
idioma Hulandes, e dominio 
di e idioma di parti di e mae- 
stronan ta indispensabel. 


Esaki, nan ta subraya, ta keda 
un gran desafio pa e grupo 
di coordinacion di politica 
linguistica y IPA, y e inversi- 
onnan den IPA ta parse cu ta 
un necesidad den e escenario 
aki. 


Tambe, e pregunta di te ki 
punto IPA por capacita un 
cantidad suficiente di mae- 
stronan pa educacion di 
Aruba ta sigui sin respuesta. 
Ademas di e pregunta di cu si 
IPA no por satisface e nece- 
sidad di personal cualifica, di 
unda e maestronan mester 
bin e ora? 


Despues di tur cos e grupo 
di trabou ta spera cu e mae- 
stronan por brinda educacion 
den por lo menos dos idioma, 
sea cu nan ta bin for di IPA 
of cu nan ta yega den avion 
for di Hulanda of otro pais. 
E grupo di trabou lo desea di 
wak cu e preguntanan aki y 
posible solucionnan wordo 
aborda pa nan por tuma de- 
cisionnan firme. 


Den opinion di e grupo di tra- 
bou, por lo menos e siguiente 
preguntanan ta importante 
pa e desaroyo di escenari- 
onan: Cual ta e ambicion di 
salida di e escenario? Con ta 
salvaguardia e importancia di 


un desaroyo sin interupcion 
y liña di enseñansa continuo? 

Raisa Montilla 


Parlamento: e aspecto mas grave contribuyendo na 
deficit democratico 


Fin di aña pasa, Fundacion 
Gobernacion di Calidad 
(SDBA) a responde den 
un carta na un solicitud 
di prome minister, Eve- 
lyn Wever-Croes den cual 
a pidi nan contribucion 
pa e consulta riba e tema 
di 
deficit 
democratico 
den Reino. E fundacion 
sinembargo ta ilustra con 
e negligencia di Parla- 
mento di Aruba pa cumpli 
cu su tareanan ta afecta 
mas pisa e deficit demo- 
cratico. 


SDBA (Stichting Deugdelijk 
Bestuur Aruba) ta di acuerdo 
cu tin deficit democratico na 
nivel di Reino, y cu elimina- 
cion di esaki ta na su lugar 
pa un funcionamento menos 
contencioso di Reino. Pa esa- 
ki, segun e carta, ta necesario 
pa e estadonan miembro tin 
un nivel halto di obhetividad 
y habilidad critico cu ta en- 
foca completamente riba e 
interes comun di nan pais y 
esun di Reino. Sinembargo, 
si considera e practica di fun- 
cionamento di Parlamento di 
Aruba durante e mas di tres 
decada di Status Aparte, ta 
aparece un imagen cu mas 
matiz, cual tambe meste tene 
den consideracion pa un con- 
seho balansa. 


Si tene cuenta cu e tareanan 
na cual Aruba a compromete 
su mes na momento cu a fir- 
ma e Constitucion, por nota 
cu no a cumpli cu varios di 
nan, of no a cumpli sufici- 
entemente. Entre otro, Aruba 
a compromete pa semper 
yuda mantene e Constitu- 
cion y boga pa e bienestar di 
Aruba; evalua presupuesto 
anualmente, 
parcialmente 
cu conseho di RvA; evalua 
cuentanan anual cu e respon- 
sabilisacion di gasto y entrada 
di e pais, cual mester entrega 
na ARA segun e Ordenansa 
Nacional (Lvo) – basa riba e 
cuentanan anual aki, e evalu- 
acion di presupuesto ta tuma 
lugar y por haci ahustacion na 
e presupuesto pa e siguiente 
aña; establece regla pa mane- 


ho financiero di e pais cu 
proposito di un ehecucion 
responsable di nan tarea di 
supervision bao reglanan di 
Ordenansa Nacional; esta- 
blece reglanan bao Lvo pa 
sigura e legalidad di e admin- 
istracion y e efectividad di e 
maneho financiero. 


Sinembargo, SDBA ta mustra 
cu no a cumpli, of a cumpli 
insuficientemente, cu e pun- 
tonan aki, pues Parlamento 
di Aruba sistematicamente a 
viola su responsabilidadnan. 


Esaki tabatin consecuencia 
negativo, entre otro: 
Finanzas publico y debe 
E perdida total di control riba 
finanzas publico cu conse- 
cuencianan serio pa e for- 
macion di debe di Aruba y 
e calidad di tareanan di go- 
bierno, manera educacion 
y infrastructura. A pesar di 
yamadanan casi anual di Raad 
van Advies pa duna substan- 
cia na nan derecho di presu- 
puesto, esaki nunca a sucede. 
E hecho cu Aruba nunca a 
entrega, menos procesa, un 
declaracion financiero aproba 
pa un accountant desde Sta- 
tus Aparte ta papia pa su mes. 


Prioridadnan robes 
Parlamento tampoco nunca a 
worry tocante problemanan 
importante manera patrona- 
he politico, e falta structural 
di transparencia – no a actu- 
alisa website di Parlamento 
desde 2016 cu documenta- 
cion actual; e politica socio- 
economico deficiente, cual 
a causa cu Aruba a desaroya 
den un solo banda cu mer- 
cado di turismo y a neglisha 
casi completamente su deber 
social di cuido. Asuntonan 
doloroso manera embehe- 
cimento a keda conveniente- 
mente laga un banda, mien- 
tras por ehemplo a scoge e 
participacion irelevante den 
reunionnan di Parlatino. No 
ta coincidencia cu Aruba ta- 
bata e ultimo partner den 
Reino pa introduci e ley di 
financiamento di Partidonan 
Politico, mientras cu ainda 


no a formalisa legislacion 
importante, manera e ley di 
Ombudsman, of e tan admira 
Bureau di Integridad Aruba. 


Siguiendo e stapnan di gobi- 
ernonan sucesivo di diferente 
color politico, Parlamento 
sistematicamente a faya, du- 
rante mas di 30 aña pa mara 
cualkier consecuencia na su 
propio advertencianan y di 
otro cuerponan internacional 
tocante e consecuencianan 
serio di cierto politica di gobi- 
erno. Parlamento tampoco a 
considera e cantidad di reco- 
mendacion frecuentemente 
emiti pa tur e cuerponan aki 
pa preveni consecuencianan 
dañino di politicanan di go- 
bierno riba e poblacion y pa 
mehora e calidad di gober- 
nacion den e sentido di mas 
amplio. 


Extension di gobierno 
Manera mester ta obvio, Par- 
lamento ta supposed di rep- 
resenta henter e poblacion y 
efectivamente controla go- 
bierno. Sinembargo, varios 
estudio a mustra cu (mayoria 
di) Parlamento di Aruba casi 
no ta traha independiente- 
mente, sino ta sigui estricta- 
mente e posicion di gobier- 
no. Asina Parlamento ta fun- 
ciona como un extension di 
gobierno y un representante 
di nan partido, y ta cuestion- 
able na ki grado e parlamento 
ta añadi balor na nos sistema 
democratico. 
“Nos sistema politico ta des- 
funciona na grandi, paso- 
bra bo tin un gobierno cu ta 
mal funciona, cu ta abusa di 
su podernan, cu ta comete 
patronahe 
politico, 
pero 
normalmente 
nan 
mester 
wordo controla door di Par- 
lamento,” Armand Hessels di 
SDBA a comenta. “Pero Par- 
lamento semper a aproba e 
tipo di cosnan aki. Semper bo 
ta wak cu oposicion ta critica 
cierto procedura, pero na 
momento cu nan partido ta 
den gobierno, nan ta aproba 
tur cos tambe.” 


Pasobra cu mayoria di Parla- 
mento semper a neglisha tur 
eror y a bay di acuerdo, nan 
ta mesun culpable pa mal 
gobernacion cu gobierno. 
“Un partido hopi biaha ta 
funciona, no na bienestar di 
comunidad, sino pa nan pro- 
pio interesnan, sea personal 
of di partido,” Hessels ta 
bisa. “Nos conoce e famoso 
‘friends and family’, y esey 
ta conta pa tur gobierno cu a 
sinta.” 


Tambe por agrega cu e rap- 
port di NIS-Aruba di april di 
aña pasa ta considera Parla- 
mento como un di e vincu- 
lonan mas debil den henter e 
“cadena di integridad.” Esaki 
no ta un bon base pa e bon 
ehercicio di su debernan y 
posible participacion den un 
Parlamento di Reino. 


Tur esaki ta ilustra cu tin un 
deficit 
democratico 
local, 
cual mirando e consecuenci- 
anan menciona, ta hopi mas 
serio cu loke ta discuti na 
nivel di Reino. 


SDBA ta considera cu e defi- 
cit democratico na nivel di 
Reino ta importante, pero 
no ta e reto di mas signifi- 
cante. Ta duna prioridad mas 
urgente na mehoracion di 
e deficit democratico local. 
Mehoracion di esaki no ta un 
asunto exclusivamente po- 
litico, sino tambe ta rekeri un 
discusion publico, den cual 
pueblo di Aruba mes mester 
dicidi ki sorto di gobernacion 
ta uno cu por conduci na ber- 
dadero democracia na nos 
pais. Un sistema di goberna- 
cion diferente, cu ta scoge e 
parlamentarionan totalmente 
diferente for di e gobernan- 
tenan, no tin ningun tipo di 
laso di partido, e ora ey au- 
tomaticamente bo control ta 
bira hopi mas efectivo, segun 
Hessels. 
Sinembargo, 
sin 
participacion y involucra- 
mento di pueblo, e deficit aki 
no por keda soluciona. 

Entrega di Relato Anual 2022 di Raad van Advies na Prome Minister 


Diahuebs dia 20 di april 
2023 Presidente sr. mr. Da- 
vid Kock y Secretario sr. 
mr. Albert Braamskamp 
di Raad van Advies a en- 
trega e relato anual 2022 
na Prome Minister sra. 
mr. Evelyn Wever-Croes. 


Manera custumber e rela- 
to anual ta contene un re- 
sumen di e trabounan haci 
durante e aña y tambe un 
bista critico riba e desar- 
oyonan durante dicho aña. 


Den su prologo e Presidente 
ta mustra riba e necesidad, 
cu apesar di e recuperacion 
economico den aña 2022, pa 


sigui implementa e refor- 
manan necesario cu entre 
otro a wordo stipula den e 
rapport Repositioning Our 
Sails 2020 y e Landspakket. 
Den e cuadro aki e tema di 


e relato anual cu e biaha aki 
ta carga e titulo - Een perfect 
storm – Laveren in een ver- 
grijzingsgolf, ta pidi atencion 
pa e asina yama vergrijzing- 
sproblematiek cu debi entre 


otro na e COVID pandemia 
ta sigui acelera y a bira mas 
urgente. 
Esun cu ta desea di sa mas 
tocante e trabao di Raad van 


Advies den aña 2022 y e tema 
menciona, por consulta e re- 
lato anual riba e website di 
Raad: www.rva.aw. 


Stichting Monumentenfonds Aruba conhuntamente cu Gobierno di 
Aruba lo restaura Cas Veneranda 


Pa mas cu siete aña Stich- 
ting 
Monumentenfonds 
Aruba (SMFA) a busca 
pa haya un partner inte- 
resa den e edificio na Wil- 
helminastraat 7. Un di e 
edificionan cu un balor 
historico grandi y cu un 
arkitectura unico na Aru- 
ba. Awe ta un dia special 
caminda cu SMFA por 
anuncia na e comunidad 
di Aruba cu a logra yega na 
un acuerdo cu e famia pa 
compra di e edificio con- 
oci como ‘Cas Veneranda’. 


Tur esaki den cooperacion cu 
Gobierno di Aruba despues 
cu Minister Geoffrey Wever 
a mustra interes pa muda al- 
gun di su departamentonan 
den edificionan historico den 
e area di Oranjestad. Despues 
di a discuti algun posibilidad- 
nan a yega na acuerdo mutuo 
cu Cas Veneranda lo ta e edi- 
ficio ideal pa e Departamento 
di Asuntonan Economico 
(DEACI). 


Acuerdo 
Dia 20 di april, Minister di 
Economía sr. Geoffrey Wever 
conhuntamente cu Direc- 
tora di Monumentenfonds y 
den presencia di e bestuur di 
SMFA, APFA y representante 
di e famia Arends, doñonan 
di Cas Veneranda, a anuncia 
acuerdo pa compra ,restau- 
racion y huur di e edificio di 
Cas Veneranda. Awor SMFA 
lo por continua e plannan pa 
restauracion. 


Restauracion 
E siguiente fase ta pa haci e 
investigacionnan 
necesario, 
apunta un arkitecto, diseño di 
e proyecto, preparae proyec- 


topa bay destaho y finalmente 
inicia e restauracion. Nos ta 
calcula cu e restauracion lo 
tin un duracion di aproxi- 
madamente dos aña. Por lo 
tanto, lo por conta cu pa 2025 
por wak un Cas Veneranda 
completamente restaura. E 
edifico lo conta tambe cu un 
espacio pa un restaurant/cafe 
cual lo haci cu e monumen- 
to lo ta accesibel pa publico 
tambe y no lo fungi sola- 
mente como oficina. 


Proteccion 
E edificio te cu awor no ta- 
bata conta cu proteccion cual 
sigur ta un riesgo grandi pa 
por bay perdi den mannan di 
inversionistanan cu no ta wak 
e balor historico su tras. Na 
momento cu Stichting Mon- 
umentenfonds Aruba conclui 
e compra di e edificio lo haci 
un peticion na Monumen- 
tenbureau pa proteccion, y 
asina indica e edificio como 
un monumento. 
Financiamiento 
E proyecto lo ta financia pa 


Nationaal 
Restauratiefonds 
di Hulanda (NRF) y Sticht- 
ing Algemeen Pensioenfonds 
Aruba (APFA) cu un presta- 
mo na interes abou na Sticht- 
ing Monumentenfonds Aru- 
ba. Recientemente durante 
un bishita na Aruba NRF 
a bishita e edificio y a con- 
firma nan interes pa financia 
e proyecto. Pa por a haci e 
proyecto aki posibel Minister 
Geoffrey Wever a percura pa 
un contribucion di un suma 
di 690 mil florin den forma 
di un subsidio (eenmalig) pa 
e compra di e edificio. 


Historia Cas Veneranda 
E edificio impactante den 
Wilhelminastraat a keda con- 
strui na 1936 pa Frederico 
Maximiliaan (Machi) Arends 
cu tabata e consul di Spaña. 


E arkitecto tabata e conocido 
bouwmeester Dada Picus, cu 
a bay te Cartagena Colombia 
pa haya inspiracion for di un 
edificio cu esposa di Machi, 
Maria Veneranda, tabata en- 


canta cune y asina a bin Aru- 
ba bek pa construi e edificio 
cual awe nos conoce bou di 
e nomber di Cas Veneranda. 
Un di e casnan mas grandi na 
Aruba den e tempo ey con- 
strui den un estilo neobar- 
roco latinoamericano. 


Aparte di tabata un vivien- 
da akinan tambe tabata tin 
un flowershop, un lugar pa 
bende ijscream y e consulado 
di Spaña. Durante añanan 
nobenta a comberti e edificio 
den Papiamento restaurant. 
Despues cu e restaurant a sali 
di e edificio esaki a keda bashi 
y na 2014 un candela grandi 
a destrui gran parti di e in- 
terior. Pa seguridad a cera e 
edificio cual pronto lo keda 
completamente restaura y lo 
conoce un funcion nobo. 


Stichting Monumentenfonds 
Aruba 


Stichting 
Monumenten- 
fonds Aruba ta existi for di 
aña 1996 y ta un organisacion 
no gubernamental encarga 
cu adkiri, restaura, huur y 
mantene monumentonan di 
Aruba. Banda di esaki tambe 
ta pone enfasis riba educa- 
cion y conscientisacion to- 
cante e importancia di nos 
monumentonan como parti 
di nos herencia cultural. Cas 
Veneranda ta bira e di 17 
monumento cu ta propiedad 
di Stichting Monumenten- 
fonds Aruba. 


Den bon cooperacion cu 
famia 
Arends, 
Minister 
Wever, 
SMFA, 
Nationaal 
Restauratie Fonds y APFA 
nos lo logra di preserva Cas 
Veneranda y su historia pa 
futuro. 

Cientificonan ta bisa cu en berdad gonorea por plama via sunchimento 


(MailOnline)—Pa 
basta 
decada caba, expertonan 
den salud sexual a insisti 
cu gonorea no por pla- 
ma via sunchimento, y ta 
transmiti via relacion sex- 
ual sin proteccion. Pero 
investigadonan a bisa cu e 
evidencia pa esaki ta sufi- 
ciente claro awo cu mester 
cambia e liñanan di guia. 


Profesor Eric Chow di Cen- 
tro di Salud Sexual na Mel- 
bourne, Australia a conta 
MailOnline: “Nos ta pensa 
cu ta posibel pa contrata 
gonorea via sunchimento. Mi 
ta kere tambe cu e liñanan 
di guia mester haya un ‘up- 
date.’ Na januari, su ekipo di 
investigadonan a conduci un 
evaluacion di seis estudio cu 
a analisa si sunchimento cu 
lenga tabata un factor di ries- 
go pa gonorea y clamidia. 


E evaluacion—cual a publica 
den revista ‘Sexually Trans- 
mitted Diseases’—a constata 
cu sunchimento a hisa e 
riesgo di infeccion, pero esaki 
no tabata e caso pa clamidia. 
Mientras tanto un estudio 
publica na juli pa hopi di e 
mesun investigadonan a de- 
termina cu sunchimento por 
plama gonorea. E estudio a 
analisa e historia sexual y di 
infeccion sexualmente trans- 


miti (STI) di mas cu 2.000 
homber homo- y bisexual. 
“Nos a descubri cu gonorea 
oropharyngeal tabatin aso- 
ciacion cu exposicion di boca 
via sunchimento,” segun e 
autornan a skirbi den revista 
‘eClinicalMedicine.’ 


Na 2019, e mesun ekipo a 
descubri cu hombernan ho- 
mosexual tabatin mas chens 
pa contrata gonorea den nan 
garganta cu nan penis—y 
e riesgo di plamamento ta 
mas grandi cu sunchimento 
compara cu sexo oral. “Un 
cantidad di prueba ta sugeri 
cu transmision for di parti 
patras di garganta por ta mas 


comun,” Profesor Chow y su 
coleganan a skirbi den e re- 
vista unda nan a publica nan 
estudio. 


“E bacteria por crece den 
saliva, cual ta sugeri cu e 
intercambio di saliva en- 
tre individual por transmiti 
gonorea.” Esaki ta nifica, se- 
gun nan, cu uzando saliva 
como lubricante por ta un 
riesgo. 


Un vocero pa e Asociacion 
Britanico pa Salud Sexual y 
HIV a conta MailOnline: “In- 
vestigacion nobo den e trans- 
mision di STI ta importante 
pa nos comprension di con 


esaki ta plama y den e caso 
aki, con por reduci e riesgo di 
transmision di gonorea.” 


En principal, gonorea ta pla- 
ma via sexo oral, vaginal of 
anal no proteha. Mientras cu 
por tin caso unda esaki a pla- 
ma di boca pa boca, mas tanto 
esaki no sa pasa hopi. E inves- 
tigacion aki ta subraya e im- 
portancia pa hende haci test 
regularmente, specialmente 
despues di sex sin condom, 
sea cu partner casual of part- 
ner nobo. “Ta keda esencial 
pa tur hende por tin acceso 
pa servicio di salud sexual 
di calidad pa asina yuda nan 
mantene nan mes safe.” 


E Servicio di Salud Nacional 
na Inglatera (NHS) a declara 
cu gonorea no por plama via 
contacto cu boca. Di mesun 
manera, Departamento di 
Salud CDC na Merca a bisa 
cu no tin suficiente evidencia 
pa prueba cu e malesa ta pla- 
ma via sunchimento. E Agen- 
cia di Britanico Seguridad di 
Salud (UKHSA) a adverti na 
maart cu casonan di STI a au- 
menta pa un record nobo. 


Datonan provincial di UKH- 
SA a indica cu 56.3227 caso 
a wordo registra entre janu- 
ari y september 2022, cual ta 
un aumento di 21% compara 
cu e 46.541 caso cu a regis- 
tra den e mesun periodo na 
2019. Autoridadnan di salud 
a bisa cu e aumento skerpi 
aki ta mas tanto pa via di ho- 
bennan di 15 te cu 24 aña “cu 
ta cambia partner sexual fre- 
cuentemente.” 


Por trata gonorea facilmente 
cu un solo inyeccion di an- 
tibiotica, pero expertonan 
ta preocupa cu e bacteria— 
manera tur otro—ta birando 
mas resistente contra e droga. 
A detecta varios variante di 
“super-gonorea” caba rond 
mundo, incluyendo na Mer- 
ca y Reino Uni. 


Estudio: ningun prueba di daño cerebral 
despues di infeccion severo di coronavirus 


(NLTimes)—Investiga- 
donan no a mira ningun 
prueba di daño celebral 
den persona hospitalisa 
cu un infeccion severo di 
coronavirus, segun Uni- 
versidad di Maastricht a 
reporta. A lansa e estudio 
despues cu dokternan a 
tuma nota di problem- 
anan neurologico den pa- 
shent den cuido intensivo 
durante e prome ora di e 
coronavirus. 


Pero hende cu a experencia 
esaki “no ta mustra señal di 
daño celebral for di e malesa 
despues cu a contrata esaki,” 
e universidad a splica. E es- 
tudio a analisa dos grupo di 
pashent cu coronavirus: 104 
hende cu tabata den cuido 
regular y un otro 101 cu ta- 
bata den cuido intensivo. 
Nuebe luna despues cu a 
Sali for di hospital, e investi- 
gadonan a usa scan y test pa 
examina algun posibilidad 
di daño celebral y su con- 
secuencianan, por ehempel 
problemanan cu memoria. 


Tambe nan a puntra tocante 
sintoma manera cansancio. 


“Nos tabatin e expectativa cu 
hende den e grupo di cuido 
intensivo, kende tabata mas 
malo, lo tin mas daño cel- 
ebral y pues mas keho,” Car- 
oline van Heugten a splica, 
kende ta un profesor di neu- 
ropsicologia clinico na Maas- 
tricht. Pero esey no tabata e 
caso. “E scannan di MRI di 
e celebro tabata basta similar, 
cu e excepcion di nos a mira 
mas sangramento chikito den 
e scannan di pashent den 
cuido intensivo. Pashent cu 
sangramento chikito asina 
no tabatin mas malesa of sin- 


toma.” 
Tampoco tabatin diferencia 
den funcionnan di pensam- 
ento of bienestar psicologico 
entre e dos gruponan. Pero 
mas cu mita di e pashent- 
nan analisa a sufri di keho 
manera 
cansancio, 
lubida 
hopi y dificultad cu concen- 
tracion. Kehonan asina tambe 
ta conoci como ‘Long COV- 
ID’ of ‘Post-COVID Condi- 
tions’ (PPC). Esaki ta aparece 
tambe den hende cu a wordo 
hospitalisa despues di un in- 
feccion cu coronavirus, se- 
gun van Heugten. E causa di 
e keho aki ainda no ta conoci. 


REINO 
A8 


Dialuna 24 aPRil 2023 


A train soldad di Ucrania pa usa misil den secreto na Hulanda 


(NLTimes) - Ehercito Hu- 
landes a train soldadnan 
operando den e sistema di 
defensa Patriot na Vrede- 
peel Limburg durante e 
simannan recien. 


E training awo a culmi- 
na despues cu e ehercito a 
mantene e training aki den 
secreto pa motibo di preo- 
cupacionnan di siguridad. 
“Si bo duna esaki demasiado 
publicidad, hendenan lo pre- 
senta na e kazerne pa wak,” 
Comandante di Forsa Arma 
Onno Eichelsheim a conta 
De Telegraaf. 


E training tabata sumamente 
intenso cu un curso di 6 pa 7 
dia pa siman y 12 pa 15 ora pa 
dia, durando mas o menos 10 
siman segun e corant. E Min- 
isterio di Defensa a usa un 
medida special pa suspende 
e acta Working Hours Act pa 
motibo cu e trainernan mes- 


ter a traha hopi mas cu loke 
ta e limite legal. Esaki a causa 
falta di satisfaccion y kehonan 
den e unionnan militar. E 
Ministerio awo a aregla extra 
pago pa e trainernan su “es- 
fuerso special”. 


“Nos soldadnan ta traha or- 
anan largo pa train soldadnan 
di Ucrania lo mas pronto po- 
sibel,” Ministerio di Defensa 
a splica. “Esaki ta importante 
pa motibo u e soldadnan aki 
ta sumamente necesario pa 
e defensa den nan pais. Nos 
hendenan ta haci esaki cu 
gran dedicacion y pa causa di 
e urgencia, e training en cues- 
tion a tuma luga lo mas pron- 
to posibel cu regulacionnan 
crea pa e personal. Esaki a 
tuma un poco di tempo.” E 
soldadnan lo ricibi un pago 
extra di 60 pa 80 euro pa dia e 
vocero a conta De Telegraaf. 


E defensa aereo Patriot ta es- 


encial pa defende e trupanan 
di Ucrania, e pueblo civil y 
infrastructura vital. A pesar di 
e oranan, e trainernan tabata 
sumamente motiva pa train e 
soldadnan di Ucrania a base 
di e armanan complica aki. 


Mas o menos 90 soldad y tec- 
nico ta necesario pa mantene 
un unidad Patriot den alerrta 
cu 3 shift pa cada 24 ora. 


Hulanda tambe ta train sol- 
dadnan di Ucrania den uso 


di tanki y otro hermentnan 
mas. Esaki ta tuma luga riba 
sitionan militar den exterior 
incluyendo Alemania y In- 
glatera. Hulanda tambe ta 
train e soldadnan di Ucrania 
den con pa detecta explosivo. 


Parlamento Hulandes ta sostene plan pa mehora proteccion 
di persona menasa y testigo clave 


NLTimes) - Tweede Ka- 
mer, parti di parlamento 
Hulandes, ta sostene gabi- 
nete su plan pa mehora e 
seguridad y vigilancia pa 
personanan bao menasa. 


Minister 
Dilan 
Yeşilgöz, 
ken ta encarga cu Husticia, 
kier cautelosamente revisa e 
sistema pa motibo cu esaki 
no ta funcionando di mane- 
ra corecto y polis ademas di 
hudiciarionan ta cometiendo 
erornan grandi y fatal. Tambe 
tin e programa di testigonan 
clave den revision pa motibo 
cu e uso di e criminalnan aki 
converti den testigo no ta 
bayendo bon y ta carga hopi 
riesgo, ademas di peliger pa e 
testigo, su sernan keri y e ofi- 
cialnan. 


Tweede Kamer a dialoga por 
lo menos 8 ora tocante e con- 
clusionnan fuerte di OVV. 
Esaki a investiga e asesinato 
di reportero di crimen Peter 
R. De Vries, abogado Derk 
Wiersum y Reduan, ken ta 
ruman di Nabil. B, e testigo 
clave den e caso Marengo. 
Wiersum tabata B. su aboga- 
do y De Vries tabata su con- 
fidente. 


OVV a haya cu ambos polis y 
OM a comete eror, mas tanto 
pa motibo cu nan no ta com- 
parti informacion crucial cu 
otro, causando cu no a tuma 
e medidanan di siguridad 


apropia. Pa preveni e frag- 
mentacion di informacion di 
awo en adelante, coordinador 
nacional pa seguridad y con- 
traterorismo NCTV lo bira 
e punto central di e “puzzel 
di informacion,” e minister 
a splica. “Lo garantisa legal- 
mente cu NCTV ricibi tur e 
informacion necesario pa su 
rol di autoridad,” e Minister a 
sigui splica. Tweede Kamer ta 
particularmente preocupa cu 
OM, cual ta demostrando tiki 
reflexion propio den su rol. 


Anteriormente a pidi discul- 
pa na e 3 hende hombernan 


asesina pa e erornan cu servi- 
cionan di gobierno a comete 
pero e no a splica diahuebs si 
nan lo ricibi compensacion. 
Actualmente e ta y lo conti- 
nua cu dialogo cu e famia y 
esaki ta tur loke el a comenta 
riba e caso. Mayoria parla- 
mentario tambe a expresa 
nan condolencia. 


Mientras e minister lo adop- 
ta tur OVV su recomenda- 
cionnan pa mehora e sistema, 
e parlamentarionan tabatin 
duda tocante implementa su 
plan. Parlamentarionan tam- 
be a critica e Minister pa su 


respuesta laat ora cu OVV a 
publica su reportahe, sinem- 
bargo e no a enfrenta prob- 
lemanan politico. Solamente 
lider di partido DENK Farid 
Aarkan a somete un mo- 
cion di ‘cero confiansa’ . Ta 
premira cu esaki lo ricibi tiki 
sosten. 


Yeşilgöz tambe a responde na 
un reportahe di Follow the 
Money unda OM a comparti 
adres di un testigo clave den 
un documento otorga na e 
sospechoso den e caso. “Esaki 
no mester a pasa,” Yeşilgöz a 
bisa. OM su respuesta na e 


revelacion tambe mester a ta 
“mas conveniente y cu mas 
empatia” segun e Minister a 
expresa na un Tweede Kamer 
disgusta. 


Den su respuesta, OM a bisa 
media cu e adres inclui tabata 
uno bieu. Henter Tweede Ka- 
mer tabata sumamente critico 
contra esaki. E partidonan ta 
mira esaki como un señal cu 
OM te ainda no ta sinti e ur- 
gencia y no ta mira cu com- 
parti e tipo di informacion aki 
ta inaceptabel y no ta permiti. 
Yeşilgöz a bisa cu e ta com- 
pronde e critica y a keda di 
acuerdo cu e lo mester a usa 
diferente 
palabra. 
Sinem- 
bargo el a sigura cu OM ta 
completamente comprometi 
pa mehora su plan di protec- 
cion pa testigonan clave. 


Segun Minister, e evento aki 
tambe ta mustra cu ta necesa- 
rio graba acuerdonan tocante 
e derecho y obligacion di un 
testigo clave pa asina tur hen- 
de sa kico mester haci. Ade- 
mas, OM mester introduci 
mas “balans” pa preveni cu 
informacion secreto lo yega e 
sospechoso. 


Tweede Kamer ta sumamente 
critico di OM, cual tambe a 
comete e eror di inclui testigo 
Nabil B. su potret den docu- 
mentonan manda na aboga- 
donan den e caso Marengo. 

Gobierno Hulandes ta cuminsa evacuacion for di Sudan 


(NLTimes)—Hulanda 
ta e ultimo pais te awo 
pa anuncia cu nan ta bay 
cuminsa cu evacuacion 
for di Sudan. Ministerio 
di Asunto den Exterior 
a anuncia e decision aki 
despues cu ehercito di go- 
bierno Sudanes a bisa cu 
nan ta bay brinda asisten- 
cia na hopi pais cu ta di- 
cidi di sali for di e nacion 
Africano. 


“Un operacion pa varios pais 
ta na caminda pa asina evacua 
compatriotanan for di Sudan. 
Hulanda tambe ta partici- 
pando cu un grupo na Jordan 
for di Ministerio di Asunto 
den Exterior y Ministerio di 
Defensa. Nan ta bay haci nan 
best pa colecta ciudadanonan 
Hulandes lo mas lihe y lo mas 
safe posibel,” segun Minister 
Wopke Hoekstra a declara. 
E prome grupo di ciudadano 


Hulandes a cuminsa evacua 
ayera, y a informa nan tocante 
e posibilidad trempan, tambe 
como unda nan por reuni. E 
Ministerio no a publica de- 
tayenan tocante e mision pa 
motibonan di seguridad, se- 
gun servicio di noticia ANP. 
Na mesun manera, a bisa 
ciudadanonan Hulandes na 
Sudan pa no comparti detaye 
tocante e plannan di evacu- 
acion. 


“Nos ta simpatisa hopi cu e 
Hulandesnan na Sudan y nos 
ta bay continua cu e evacu- 
acion na unda y ki ora posi- 
bel.” 


Mientras cu e pleito entre 
militar di gobierno y e For- 
sanan di Apoyo Emergente a 
escala na Sudan siman pasa, 
Hulanda a manda aeronave 
di transporte, personal dip- 
lomatico y militar pa Jordan. 


A manda e ekipo y ekipahe 
den anticipacion pa un posi- 
bel evacuacion un bes cu for- 
sanan na Sudan viola acuerdo 
pa caba cu uso di arma. Te 
awo, violencia na Khartoum 
a haci’e posibel pa otro pais 
evacua for di Sudan uzando e 
aeropuerto eynan. 


E Ministerio di Asunto den 
Exterior a bisa den pasado cu e 
ta departamento tabatin con- 
tacto cu 152 ciudadano Hu- 
landes na Sudan, segun ANP. 
Pero tambe nan a anticipa cu 
lo por tin mas. E Ministerio 
ta provee updates di aviso pa 
ciudadanonan Hulandes na 
Sudan via e website di e de- 
partamento di gobierno. 


E compania Hulandes Prox- 
imities tambe a yuda diasabra 
cu e evacuacion di 22 emplea- 
do stranhero cu ta trahando 
pa un otro compania Hulan- 


des basa na Port Sudan, un 
ciudad riba e Lama Cora na e 
costa di e pais. 


Francia tambe a cuminsa cu 
e proceso pa colecta su dip- 
lomaticonan y ciudadanonan 
na Sudan como parti di un 
evacuacion. E estado miem- 
bro di Union Europeo tambe 
ta provee asistencia pa otro 
nacion Europeo, pero ainda 
no a evacua ciudadanonan 
Hulandes for di Sudan. 
Ambos Merca y Saudi Ara- 
bia tambe a colecta hende 


na Sudan e hiba nan na otro 
pais. Presidente Joe Biden di 
Merca a declara cu a evacua 
miembronan di personal tra- 
hando pa e embahada Meri- 
cano na Sudan diasabra ano- 
chi. Biden a bisa tambe cu 
Djibouti, Ethiopia y Saudi 
Arabia tur a provee asistencia 
durante e evacuacion. 


E embahada Mericano na 
Sudan ta cera, pero Merca a 
priminti pa duna sosten na 
su ciudadanonan cu ainda ta 
eynan. 


Persona descubri morto 
den clinica di salud mental 
na Eindhoven; sospechoso 
deteni 


(NLTimes)—Diadomin- 
go, polis di ciudad a des- 
cubri un fayecido den e 
edificio di un institucion 
di salud mental na Eind- 
hoven. Nan no ta descarta 
cu esaki por ta un posibel 
crimen y detene un so- 
spechoso caba. Ambos e 
victima y e sospechoso ta 
cliente di e institucion. 


Polis a ricibi un keho diado- 
mingo rond 10or di mainta 
cu un empleado di e institu- 
cion a descubri un persona 
morto. Un rato despues a 
haya e sospechoso y a detene. 
E incidente fatal a sosode na e 
clinica De Grote Beek, cual ta 
riba un tereno cu varios otro 
edificio. Polis ta investigando 


e incidente, cuestionando 
testigo y evaluando kico ca- 
mara por a capta. 


Un vocero pa e clinica di 
salud mental a expresa nan 
“gran 
arepentimento” 
to- 
cante e incidente y a bisa cu e 
facilidad ta haciendo tur loke 
nan por pa asina asisti polis 
cu e investigacion. 

A yega na Peru ex-presidente extradita pa Merca, Alejandro Toledo 


(EFE) – Ex-presidente Pe- 
ruano, Alejandro Toledo 
(2001-2006) extradita pa 
Merca a yega diadomingo 
ultimo na Perurondona pa 
polis, y cu un proceso hab- 
ri den su contra pa pre- 
sunto soborno miyonario 
di e compania Odebrecht 
pa haya contract di dos 
pida di e Caretera Inter- 
oceanico Sur. 


Toledo a yega na e aeropuerto 
Jorge Chavez den un vuelo 
comercial for di Los Angeles, 
memey di expectativa di au- 
toridadnan Peruano y prensa 
local cu tabata ward’e pafo di 
e terminal y na sede di Poder 


Hudicial, na unda el a bay pa 
un reconocemento di identi- 
dad. 
E ex-mandatario a baha for 
di e avion na boei, despues 
funcionarionan di Merca a 
entreg’e na agente di Polis 
Nacional di Peru cu a hib’e 
na Direccion di Aviacion 
Policial cerca di aeropuerto. 


Fiscal general di e Nacion, 
Patricia Benavides y hefe di 
Cooperacion 
Internacional 
y Extradicion di Ministe- 
rio Publico, Alfredo Rabaza 
a drenta na e Direccion di 
Aviacion Policial pa constata 
e entrega di Toledo na autori- 
dadnan di Peru, segun prensa 


local a informa. 
Toledo ta reclama pa husticia 
Peruano for di 2017, e funda- 
do di e partido Peru Posible 
ta acusa di supuestamente 
a ricibi casi 35 miyon dollar 
for di e compania Odebrecht, 
despues cu el a duna nan con- 
tractnan pa e construccion di 
e Ruta Interoceanica Sur cu 
ta conecta Peru cu Brazil. 


Fiscalia Peruano a solicita pa 
Toledo un castigo di 20 aña 
y 6 luna di prison pa e con- 
cesion di e parti 2 y 3 di e 
caretera aki, 35 aña pa e parti 
4 y 16 aña y 8 luna pa supues- 
to labamento di placa den e 
caso Ecoteva. 


Na maart di e aña aki, Min- 
isterio Publico tambe a pidi 
expropiacion di bienes y 


propiedadnan di e ex-hefe di 
Ehecutivo Peruano y su en- 
torno familiar. 


Ecuador: Famia di victimanan di masacre den prison 
ta demanda Estado 


(Infobae) – Famiadi e 
presonan asesina den dos 
ultimo aña den algun di e 
diesun masacre cu a tuma 
luga den prisonnan di Ec- 
uador a presenta un ac- 
cion di proteccion contra 
e Estado. 


Comite Permanente pa De- 
fensa di Derechonan Hu- 
mano na Ecuador (CDH) 
hunto cu Red Internacional 
di Hende Muhe Familiar di 
Personanan Priva di Libertad 
(Rimuf) y Comite di Fami- 
anan pa Husticia den prison, 
ademas di 30 famia di e pres- 
onan asesina, a presenta e re- 
curso hudicial. 


Segun Aliansa di Organisa- 


cionnan pa Derechonan Hu- 
mano di Ecuador, e famianan 
ta exigi berdad, husticia y 
reparacion. E crisis carcelario 
a haci cu e famia di e preso- 
nan ta bibando escenario di 
tortura como extorsion di 
gruponan criminal, ademas 
nan tin cu paga cuminda y 
medicina di nan familiarnan 
cu ta den prison. 
“Normalmente 
pa 
drenta 
nan ta pidi bo di 300 dollar 
bay ariba, segun e caso”, Ana 
Morales, vocera di Comite di 
Familiarnan a bisa na maart. 
E lidernan di cada area di e 
prison ta cobra placa na fami- 
anan di e presonan, esun cu 
no ta paga ta haya castigo, ta 
kita su cuminda y su espacio 
pa sosega. 


Comision 
Interamericano 
di Derechonan Humano a 
denuncia esaki caba den nan 
ultimo rapport, den cual ta 
splica cu den prisonnan di 
Ecuador “lidernan di e gru- 
ponan criminal aki ta cobra 
prijsnan ilegitimo y abusivo 


na otro presonan pa nan cel 
y cama, como tambe pa haya 
acceso na servicio.” 


Dia 15 di november 2021, 
presidente Gullermo Lasso a 
anuncia 7 accion pa enfrenta 
e crisis den prison. Un di e 


medidanan tabata dispone cu 
Conseho di Participacion Ci- 
udadano lo a crea mesanan di 
dialogo ciudadano, acompaña 
un proceso di reparacion in- 
tegral na famianan afecta pa e 
crisis carcelario, pero esey no 
a sucede. 


E accion di proteccion pre- 
senta pa famianan ta busca pa 
un hues resolve cu Estado a 
viola e derechonan di e fami- 
anan di e presonan asesina. 
Segun CDH, e derechonan 
viola ta integridad personal, 
bida digno y proyecto di bida, 
igualdad y no discriminacion, 
debido proceso, salud, acceso 
na informacion, siguridad 
huridico, derecho na berdad, 
reparacion integral y paz. 


Indigenanan Latino Americano ta pidi pa por bende nan artesania 
na New York 


EFE) – Un grupo di in- 
migrante indigena Latino 
Americano diabierna ul- 
timo a pidi pa por haya e 
permisonan necesario pa 
por bende nan produc- 
tonan artesanal y haya 
mas espacio pa por ofrece 
esaki na New York. 


Varios bendedo di pueblonan 
di Guatemala, Mexico y Ec- 
uador a haci e solicitud aki 
den un feria, organisa pa Ofi- 
cina di Asuntonan di Inmi- 
grante di Alcaldia den marco 
di e siman di Inmigrante na 
New York, na unda nan a of- 
rece paña, sapato, cuminda y 
artesania traha pa indigena- 
nan den nan pais di origen. 


“Esaki ta un cadena, nan ta 
yuda nos for di nan pais man- 


dando producto y nos ta yuda 
nan bendiendo nan produc- 
to na New York,” Fermina 
Morales di Quetzaltenango, 
Guatemala, cu tabata bende 
artesania realisa pa hende 
muhe descendiente di Maya, 
a bisa. “Nos ta treciendo e sa- 
bor di nos cultura,” Morales a 
indica y a enfatisa cu miles di 
bendedo na e ciudad ta recla- 
ma e permisonan pa nan por 
traha sin enfrenta multa of 
confiscacion di nan producto. 


Na New York tin mas di 
10.000 persona den lista di 
espera di permiso pa benta 
di cuminda y casi 12.000 pa 
benta di otro tipo di mercan- 
cia, cu nan ta bende aunke e 
ciudad a stop e permisonan 
na 1979. 
E 
Mexicano 
Honorio 


Vázquez, di e ciudad di Tla- 
pa, na estado di Guerrero, a 
bisa cu ta espera cu esaki no 
ta prome biaha cu el a haya 


un invitacion ya cu ta e unico 
manera cu nan por bende e 
paña cu su famia ta haci debi 
cu no ta conta cu e permiso. 


E evento a tuma luga na plaza 
Inmigrant Heritage dilanti di 
Museo Nacional di Indigena 
Mericano. 

Puerto Rico: Educacion ta purba “normalisa” e disponibilidad di lechi 
fresco pa studiantenan 


(ElNuevoDia) – Dilanti e 
inconsistencia y incumpli- 
mento di entrega di lechi 
fresco di parti di e prov- 
eedornan pa e scolnan 
publico y priva di e pais, 
Secretario di Educacion 
(DE), Eliezer Ramos Pares 
a sostene diahuebscu e ta 
busca alternativa pa nor- 
malisa e disponibilidad di 
e producto, cu ta parti di 
e alimentacion basico na e 
comedornan escolar. 


“Nos a tene un reunion hopi 
productivo cu e ekipo di De- 
partamento di Agricultura y 
proveedornan di lechi pa nos 
comedornan den buskeda di 


alternativa- y solucionnan pa 
normalisa e disponibilidad di 
lechi fresco pa nos scolnan,” 
Ramos Pares a manifesta 
den su declaracionnan na El 
Nuevo Dia. 


E medio aki a publica dia- 
huebs ultimo cu hasta un 
40% di e scolnan publico na 
Puerto Rico no a ricibi e si- 
man ey e suministro core- 
spondiente di lechi fresco cu 
e studiantenan ta ricibi como 
parti di nan desayuno y lunch 
den e comedornan. 


Na momento cu a confirma 
e falta di e suministro basico, 
e director di Autoridad Es- 


colar di Alimentonan di DE, 
Franchesca Reyes Benitez 
a denuncia cu e Fondo pa e 


Fomentacion di e industria 
di lechi na Puerto Rico no a 
cumpli cu e entrega total di e 


producto, por lo menos des- 
de e siman prome cu e pub- 
licacion aki, a pesar cu tin un 
acuerdo entre e partidonan. 


E situacion denuncia na El 
Nuevo Dia di parti di e per- 
sonal escolar, ta preocupa 
tanto e personal di docente 
como esun di e comedornan 
escolar. Despues di e publica- 
cion di e noticia, e secretario 
di Departamento di Agricul- 
tura, Ramon Gonzalez Beiro 
a bisa den su declaracion por 
escrito cu e lo convoca un 
reunion cu e plantanan, e ag- 
ricultornan y e industria di e 
fondo pa e fomentacion di e 
industria di lechi. 


Venezuela: Oposicion ta denuncia tiki boluntad di parti di gobierno 
pa defende derechonan humano 


(ElNacional) - Platafor- 
ma Unitaria di Venezu- 
ela a denuncia diasabra 
e tiki boluntad cu, nan ta 
considera, e gobierno ta 
mustra pa defende e dere- 
chonan humano. Esaki, 
despues cu varios ONG a 
difundi diferente testimo- 
nio di victimanan dilanti 
Corte Penal Internacional 
(CPI). E instancia ta re- 
alisando un investigacion 
ariba presunto crimennan 
di lesa humanidad na e 
pais. 


“E Plataforma Unitaria ta re- 
spalda e lucha di victimanan 
di crimennan di lesa humani- 
dad na Venezuela, esnan cu 
for di nan fortalesa y balentia 
a duna nan testimonio dilanti 
e CPI pa continua cu e inves- 
tigacion na e pais,” e coalicion 
a señala a traves di Twitter. 


Segun e oposicion, e rapport 
nobo di CPI ta recoge de- 


claracionnan di 8.900 victima 
di tratonan cruel y tortura na 
e nacion. E ta considera cu 
esaki ta laga den evidencia 
un biaha mas e violacion di 


e derechonan humano di e 
Venezolanonan. 
“E revelacionnan nobo ta de- 
taya asesinatonan, persecu- 
cion, detencionnan forsa, vi- 


olencia sexual, ehecucionnan 
extrahudicial y otro hechonan 
inaceptable. Ademas e rap- 
port ta resalta e poco bolun- 
tad di e regimen pa atende tur 


cos menciona,” e oposicion a 
sigui indica ariba e mesun red 
social. 


Durante e ultimo cinco 
aña, e Organisacion di Na- 
cionnan Uni a denuncia e 
violacionnan di derechonan 
humano na Venezuela, un 
situacion cu a demostra algun 
mehoracion. 
Sinembargo 
den luna di januari ultimo, 
despues di un bishita breve 
na e pais, e Alto Comisionado 
di ONU pa derechonan hu- 
mano, Volker Turk, a pidi au- 
toridadnan Venezolano pone 
fin na e tortura. 


Dia 1 di november di aña 
pasa, e fiscal di CPI, Karim 
Khan a anuncia cu el a pidi e 
tribunal pa sigui pa dilanti cu 
e investigacion ariba Venezu- 
ela, despues di considera cu e 
plaso solicita pa e ehecutivo 
di Nicolas Maduro no ta hus- 
tificable. 

Juelaima Henriquez a gradua como Bachelor den Organization, 
Governance and Management (OGM) 


Diabierna 3 di maart 2023, 
Juelaima 
Henriquez 
a 
defende su tesis exitosa- 
mente y a obtene su ti- 
tulo di Bachelor of Arts. 
Juelaima a defende su te- 
sis dilanti di e comision 
di graduacion cu tawata 
consisti di decano di Fac- 
ultad di Arte y Ciencia 
dr. Mieke de Droog, sra. 
Birgit Kreykenbohm y Di- 
rector di Arubus N.V. sr. 
Edwin Mohamed. Ademas 


tabata presente famia di 
Juelaima, invitadonan y 
otro docentenan di Uni- 
versidad di Aruba. 


E titulo di Juelaima su te- 
sis ta “SWOT Analysis of 
The Public Bus Transporta- 
tion Arubus N.V.” Juelaima 
a investiga e transporte di 
Aruba, Arubus N.V a base di 
analisis ‘SWOT’ (strengths, 
weaknesses, 
opportunities, 
threats). 


Juelaima su motivacion pa cu 
e topico aki ta e hecho cu tin 
data limita tocante transporte 
publico na Aruba. Juelaima 
a observa cu generalmente 
transporte publico ta diseña 
na un manera cu no ta ben- 
eficia persona cu limitacion 
(fisico). Tambe transporta- 
cion ta un reto pa esnan cu no 
tin auto como modo di trans- 
portacion. Pa e motibo aki e 
meta di e tesis ta pa explora 
diferente perspectiva riba e 
situacion actual y sostenibi- 
lidad di transporte publico di 
Arubus N.V. 
Segun resultado di e inves- 
tigacion, Arubus su pun- 
tonan fuerte ta cu e ta co- 
modo, e ta un compania cu 
ta traha tur dia unda cu e 
cliente por depende di e ser- 
vicio cu ta ser provee. Un di 
e puntonan menciona como 
debilidad di Arubus ta cu tin 
recurso limita y cu cada aña 
costo di personal ta subi. E 
retonan identifica di Arubus 
ta cu nan servicionan ta com- 
peti cu transporte priva (bus 
chikito) y auto personal. E 
strategia menciona door di e 
participantenan ta pa mehora 
e servicio pa e ta mas accesi- 
bel y inclusivo pa entre otro 
adulto mayor y persona cu 
limitacion, por ehempel in- 
troduci un servicio pa busca 
persona cu limitacion y cu ta 
accesibel via yamada telefo- 
nico. 
Un di e recomendacion pa 
gobierno di Aruba ta pa re- 
enforsa comunicacion cu 
bus chikito y Arubus N.V. en 
conexion cu mehoracion di 
infrastructura di Aruba. Un 
recomendacion pa Arubus ta 
pa structura e compania, in- 
corpora un plan di mercadeo 
pa ilustra e importancia cu 
Arubus tin den nos comuni- 
dad y crea servicio inclusivo 
y sostenibel pa nos comuni- 
dad. 


Un palabra di gratitud ta bay 
na: e coleganan di Univer- 
sidad di Aruba, e docentenan 
di e departamento di OGM y 
profesional cu a yuda of guia 
Juelaima como studiante. 
Tambe ta gradici tur partici- 
pante cu a contribui na e in- 
vestigacion aki y e compania 
di transporte publico Arubus 
N.V. y esnan pafo di Univer- 
sidad di Aruba cu a contribui 
na un manera of otro na e 
acontecimento aki. 


Pa mas informacion riba e 
estudio OGM, bishita e web- 
site di Universidad di Aruba 
na http://www.ua.aw/ogm, e 
pagina di Facebook @Uni- 
versityofArubaOGM y e pa- 
gina di Instagram @ogm_ua. 


I 2019 N M S A 2020 2030 NCD MAP 2020 2030 
N M S S A 
M G V A D V DVG P A 
PA D NCD MAP 2020 2030 A 
NCD MAP 2020 2030 
A NCD' 2020 2030 
N U NCD P 2022 2025 : 
1. In samenwerking met relevante stakeholders het ontwikkelen, versterken en/of uitbreiden van interventies/programma’s gericht op het 
voorkomen van niet-overdraagbare aandoeningen. 
2. Het inventariseren van bestaande programma's en interventies gericht op het tegengaan van en het identificeren van hiaten en kansen in 
de uitvoering van deze programma’s. 
3. Het bevorderen van gezonde voeding en genoeg lichaamsbeweging. 
Healthy Lifestyle Center Aruba (HLC) 
y 
y L y C A LC 
' ’ 
A D y L y C D 
V DVG 


Doelstellingen van de HLC zijn: 
1 NCD 
2 fi 
2 fi 
3 
4 
5 y ’ 
6 
De Healthy Lifestyle Aruba Center is op zoek naar een Project Coordinator (M/V) voor 1,0 FTE. 
De Healthy Lifestyle Aruba Center is op zoek naar een Project Coordinator (M/V) voor 1,0 FTE. 
Als projectcoördinator ben je verantwoordelijk voor o.a.: 
ö 
’ 
ö 
’ 
’ 
fi ’ 
’ 
A 
LC ’ 
Competenties: 
Als 
Als projectcoordintaor geef je leiding aan multidisciplinaire projectteams en professionals binnen HLC en beschik je over de volgende 
competenties en ervaring: 
ffi “G ” 
N P E 
’ 
’ 
Word jij onze nieuwe project coordinator? Stuur ons je cv en motivatie naar info@hlcaruba.com 
We nemen zo snel mogelijk contact met je op! 

Otro grupo di tata a participa na Best Dad Ever cu exito 


‘Mi no sa na unda, pero 
tur 
hende 
homber 
y 
vooral hoben mester haya 
Best Dad Ever’. ‘Ami ta 
bai ta sincero, mi ta haye 
un lastima cu e ta termina 
awe’. Dos tata ta duna nan 
opinion ariba Best Dad 
Ever. 


For di 28 di februari te cu 
28 di maart ultimo 6 tata a 
participa na e proyecto Best 
Dad Ever y a finalisa Best 
Dad Ever cu un certificado. 
Best Dad Ever ta un proyecto 
caminda durante 10 sesion 
tatanan ta traha ariba nan ha- 
bilidadnan pa ta un mihor tata 
di locual cu nan ta caba. Best 
Dad Ever ta stimula e partici- 
pacion di hende homber den 
educacion di nan yiunan. 


Estudio haci na Aruba na 
2012 a mustra cu e relacion 
entre tata y yiu na Aruba lo ta 
zwak. Esaki a pone cu Fun- 
dacion Telefon pa Hubentud 
Aruba a laga haci un estudio 
na 2016 mas profundo pa asi- 
na aki haya un mihor bista di 
kiko tatanan ta pensa di nan 
rol den educacion di nan yi- 
unan. Un di e resultadonan 
di e estudio ta cu tatanan kier 
ta mas involucra cu educa- 
cion di nan yiunan. Debi na 
esaki Fundacion Telefon pa 
Hubentud Aruba a crea Best 
Dad Ever na 2016 y a cumin- 
sa cu implementacion di Best 
Dad Ever na 2017. 


Durante 10 sesion, 20 ora, 
a trata diferente tema cu e 
tatanan. Algun temanan cu 
ta parti di e sesionan ta por 
ehempel: impacto di un tata, 
planea famia, duna cuido, 
violencia etcetera. Otro part- 
nernan cu tambe tawatatin 
un rol durante algun di e se- 
sionan ta Famia Planea, psi- 
cologa Meliza Lopez y par- 
tera Michael Quandt. 


E 6 tatanan cu a participa a 
termina cu un certificado 
como muestra di nan partici- 
pacion na Best Dad Ever y a 
fortalece nan habilidadnan 
y a añadi habilidadnan nobo 
pa asina por ta un mihor tata 
ainda. 


Durante e aña aki ainda lo 
tin 4 otro grupo di tata cu lo 
participa na Best Dad Ever. 
Tambe na e isla di Saba lo 
cuminsa cu implementacion 
di Best Dad Ever e aña aki. 
Mas despues durante 2023 
training lo ser duna na traha- 
dornan social na e isla di St. 
Eustatius pa asina nan cum- 
insa cu implementacion di 
Best Dad Ever den 2024 na e 
isla di St. Eustatius. 
Un gradicimento ta bai na 
Aruba 
Airport 
Authority 
N.V., Web Aruba N.V., Se- 
tar N.V. , The Salamander 
Group, Famia Planea, Meliza 
Lopez y Michael Quandt. 


Pa mas informacion tocante 
Best Dad Ever por tuma con- 
tacto cu Fundacion Telefon 


pa Hubentud Aruba via nos 
website: 131.aw, Instagram: 
Instagram: 131aruba, face- 
book: https://www.facebook. 


com/telefon.hubentud/, 
email: telhubentud@gmail. 
com of telefon 5886138/ 
5884011. 

Visual Voices 2023 
Exhibicion di Fotografia den ArtisA na San Nicolas 
Un programa di Y’s CARE di YMCA 


Visual Voices Photogra- 
phy ta un Proyecto cu a 
origina den e programa 
conoci di traimerdia di 
YMCA cu ta yama Y’s 
CARE di YMCA di Aruba. 


E Proyecto cu a inicia na 2019 
na YMCA na San Nicolas, a 
keda cancela pa dos aña debi 
na e pandemia di COVID 
19. Gracias na e enthusiasmo 
y esfuerzo di e supervisor di 
Y’s Care , ms Inki Geerman e 
Proyecto a bira un bes mas un 
realidad na 2022. Un sublime 
comeback! Un espectaculo 
sin igual. 


Pa 2023, Visual Voices Pho- 


tography, lo trese padilanti 
e creatividad di e hobennan 
entre e edad di 10 pa 11 aña. 
Na unda nan ta trese padi- 
lanti un “ state of art exhibi- 
tion” na unda nan ta proyecta 
e mundo dor di e lens di nan 
camera. 


Un total di 24 obra di foto- 
grafia excepcional a ser excogi 
pa bin na bida cu nan origi- 
nalidad y profundidad duran- 
te e exposivion den ArtisA 
Gallery na San Nicolas. 


Cada piesa ta “showcase” e 
participante su exploracion y 
comunicacion cu su comuni- 
dad atravez di su “vieuwfind- 


er” di su camara. Tur esaki 
bao di guia y direccion di e 
profesional Canades Randy 
Bullerwell. 


E studiantenan a siña e as- 
pecto technico di fotografia, 
mientras cu nan por a crea 
nan propio perspectiva y 
style. 


E expo lo ta den ArtisA Gal- 
lery den Promenade na San 
Nicolas, Diasabra 29 di April, 
desde 07:00 pm – 09:00 pm. 
Yega un y tur y join den e 
mundo magico di e hoben- 
nan, na unda nan ta demostra 
talento, resilencia y conoce 
asina e imagenan talentoso di 
e grupo aki. 


Un biaha mas, manera tur 
aña, un cariñoso palabra di 
gradicimento na e director di 
ArtisA, sr. Tito Bolivar cu sin 
puntra mes, ta hasi e exposi- 
cion un realidad. Un danki 
na e team di ArtisA. 
Esaki ta demostra un biaha 
mas cu Arte ta crea, Arte ta un 
simple fenomeno pa compar- 
ti y ta e vehiculo pa haci di e 
sonjo di nos muchanan, UN 
REALIDAD. 


Danki YMCA pa tin e arte 
visual como un di e enfo- 
quenan pa trese Arte serca di 
nos muchanan. 


Skirbi pa Robert Arends 
Tarifa di coriente 


Awor cu Minister(nan?) 
ta anuncia un rebaho di 
tarifa di coriente di 7.1 % 
, pueblo por conclui cu 
e Minister(nan?) sa en- 


tretanto “CON” a/ta yega 
na e tarifa di coriente pa 
pueblo di Aruba. 


Aparentemente 
e 


Minister(nan?) mester a laga 
controla/calcula con a/ta yega 
na tarifa di coriente cu pueb- 
lo mester paga. Pues e tarifa 
mester ta consistí di dife- 
rente componente , gastonan 
y ganashinan di tur persona( 
nan?) y compania(nan?) en- 
volvi. Hunto tur e compo- 
nente nan ey ta forma e base 
pa yega na e tarifanan cu e 
clientenan di ELMAR mester 
paga. 
Pa logra un tarifa di coriente 
mas abou cu ta posibel pa 
pueblo , Minister(nan?) mes- 
ter cuminsa na baha e gas- 
tonan y e ganashinan di tur 
persona y compania envolvi 
den e produccion y e entrega 
di coriente na Aruba. 
Pa duna pueblo y organi- 
sacionnan 
representando 
e clientenan di ELMAR e 
oportunidad pa tin un bista 


cla riba e cambionan di tarifa 
den futuro , ta recomendabel 
pa Minister(nan?) publica 
cua porcentahe di e tarifa , cu 
pueblo mester paga , ta bay na 
kico o pa ken. 
Un ehempel no mas : di e 
placa (=100%) cu pueblo ta 
paga , 50% ta bay pa WEB , 
40% ta bay pa ELMAR , 5% 
ta bay pa UTILITIES y 5% 
ta bay den caha di Gobierno 
como ganashi (dividendo). 
Asina por splica pueblo den 
futuro cualkier cambio ( 
subida o bahada ) di tarifa in- 
dicando si ta gastonan ( cua 
? ) di WEB , di ELMAR , di 
UTILITIES o si ta ganashi di 
Gobierno a subi o a baha ! 


Aparte di WEB , ELMAR y 
UTILITIES cu ta calcula e 
tarifa di coriente cu pueblo 
mester paga , ta necesario 


pa GOBIERNO encarga un 
otro instancia ( mas neutral 
: departamento di asuntonan 
economico ? ) cu control 
efectivo y real di e cifranan 
prome cu stipula e tarifa di 
coriente cu pueblo mester 
paga. 
Pesey ta necesario pa e com- 
ponente nan ( = e porcenta- 
he nan cu ta bay pa WEB/EL- 
MAR/UTILITIES/GOBI- 
ERNO ) , cu ta forma e tarifa 
final di coriente pa pueblo , ta 
stipula , ta publica y ta con- 
trolabel pa un instancia neu- 
tral y confiabel. 


Cu un transparencia publico 
, discusion nan político par- 
tidario ta worde preveni , y 
pueblo lo acepta cambionan 
di tarifa hustifica sin “rabia”. 


Pa pensa ariba sin miedo! 


Disclaimer: Opinion ta un seccion di Bon Dia Aruba specialmente pa brinda oportunidad na lectornan 
individual pa expone nan opinion. Contenido publica di ningun manera ta refleha opinion di Bon Dia Aruba y 
ta pa responsabilidad exclusivo di e organisacion/individuo cu ta ofrece esaki pa publicacion. Bon Dia Aruba 
ta reserva e derecho di no publica texto ofreci, si esaki segun e medio no ta cuadra cu e normanan di decencia 
cu nos ta mantene, pa evita contenido cu ta innecesariamente ofensivo. Esaki suheto na evaluacion exclusivo 
di Bon Dia Aruba. 

Entrega di edificio remodela na Playa pa Cuerpo Policial 


Diahuebs atardi a tuma 
luga entregamento di yabi 
di Warda di Polis Playa. E 
edificio a wordo remodela 
y adapta specialmente pa 
Cuerpo Policial. Premier 
Evelyn Wever-Croes ta fe- 
licita Cuerpo Policial cu 
esaki y ta gradici Minister 
di Husticia Rocco Tjon cu 
a cumpli y haci esaki po- 
sibel. 


Prome Minister Wever-Croes 
tabata presente cu Minister 
Tjon na ocasion di entrega 
di e yabi di Warda di Polis 
Oranjestad. Na e inaugura- 
cion por a mira con bunita e 


luga a keda y ta spera di cu- 
rason cu tur agente policial y 
tur esnan cu ta labora eynan 
por sinti mas satisfaccion den 
nan trabao awo cu e ambiente 
ta asina positivo. 


‘Ta gradici tur esnan cu a haci 
esaki posibel incluyendo e 
desaroyadornan cu a realisa e 
proyecto den un tempo corti- 
co, y Minister Tjon cu a asu- 
mi e reto y cumpli cu esaki 
cual ta hopi importante. Cu- 
erpo policial a pasa varios aña 


den un edificio cu no tabata 
adecua y aworaki nan a haya 
un edificio cu nan merece’, 
Promer 
Minister 
Wever- 
Croes a expresa. 


Por ultimo, Prome Minister 
a remarca cu e ta importante 
pa un y tur realisa e sacrifi- 
cionan grandi cu ta haciendo 
pa purba acomoda tur tra- 
hado cu ta traha pa gobierno 
reconociendo cu bienestar di 
e trahado ta cuminsa na pia di 
trabao. 


Kortsluiting a start candela den un 
apartamento, causando hopi daño 


Diabierna mainta a dren- 
ta informe di un candela 
na un adres na Matadera, 
mesora a dirigi tanto polis 
como bombero na e sitio. 


Na yegada di e patruya a bin 


compronde cu aki ta trata di 
candela na un apartamento, 
na yegada di bombero nan 
a cuminsa cu un combate y a 
logra domina e candela, pero 
e huma a sigui den e lugar. A 
sigui basha awa Elmar tambe 


a presenta y a kita e coriente. 


Afortunadamente a evacua 
tur hende for di e compleho 
na tempo y no tabata tin mes- 
ter ambulance. 


Polis a detene homber cu a 
agredi su pareha 


Diasabra mainta a dren- 
ta informe di un caso di 
maltrato na un cas na 
Macuarima, mesora a di- 
rigi un patruya na e sitio. 


Na yegada di e patruya a bin 
compronde cu e homber a 
agredi un muher y a bando- 
na e sitio. E dama a ser con- 
seha pa bay entrega keho. 


Na momento cu e dama a 
yega warda di polis na Santa 
Cruz, e agresor tambe a yega 
y eynan a start atrobe un 
problema. Polis a logra stop 
esaki y a detene e agresor y a 
hib’e den warda. 


Yiu a bin haya su tata sin bida den baño benta abao na Rasmijnstraat 


Diasabra anochi a drenta 
informe di cu un yiu a bin 
encontra su tata sin bida 
benta abao den baño, me- 
sora a dirigi tanto polis 
como ambulance na e si- 
tio. 


Na yegada di e patruya a bin 
compronde cu un bisiña a 
yama e yiu na telefon, ya cu 


e a mira e ora ta laat y ainda e 
porta di cas ta habri. Mesora 
e yiu a sali bay na e cas y a bin 
haya su tata den baño abao 
benta. 


Na yegada di e ambulance a 
constata cu e victima no ta- 
bata duna señal di bida mas y 
a pidi pa un dokter presenta. 
Na yegada di e dokter no a 


keda nada otro cu constata 
morto di Cecilio A. Boek- 
houdt naci na Aruba 1 di feb- 
ruari na aña 1931, kende ta- 
bata un pashent di sucu y lo a 
slip den baño dal abao y a dal 
su cabes. 


Na famia di e fayecido nos ta 
extende nos mas sincero pal- 
abranan di condolencia. 


Advertorial 
AIB BANK N.V. ta conclui transaccion di USD 171,4 miyon pa Hilton 
Aruba Caribbean Resort & Casino 


AIB BANK N.V. ta conten- 
to di por anuncia cu a logra 
conclui exitosamente un 
transaccion pa cu finan- 
ciamento di e prestigioso 
propiedad Hilton Aruba 
Caribbean Resort & Ca- 
sino. E financiamento aki 
a wordo realisa conhunta- 
mente cu ocho institucion 
financiero den e region di 
Caribe Hulandes pa un 
suma total di USD 171,4 
miyon y a wordo lidera pa 
AIB BANK N.V. 


E transaccion ta consisti di 


cambionan den e financia- 
mento existente y inclui fon- 
donan adicional cu lo wordo 
usa pa construccion di un to- 
ren adicional cu ta consisti di 
161 camber y tambe renoba- 
cion di diferente cambernan 
y areanan existente. 


Actualmente 
e 
propiedad 
tin tres toren di camber cu 
ta consisti di un total di 357 
camber. Ora cu e construc- 
cion finalisa, cu ta wordo 
premira na aña 2025, e Ho- 
tel lo consisti di cuatro toren 
cu un total di 518 camber. E 


proyecto aki sigur lo contri- 
bui na nos industria hotelero 
y na e economia Arubano en 
general. 
AIB BANK N.V. sigur ta 
gradici Hilton Aruba Carib- 
bean Resort & Casino pa e 
confianza di a wordo selecta 
pa di dos biaha den e rol di 
Mandated Lead Arranger, fi- 
nanciador y Agente. 


Tambe AIB BANK N.V. ta 
gradici y felicita tur e finan- 
ciadornan cu a participa den 
e proyecto aki. AIB BANK 
N.V. tambe ta agradecido na 


tur esnan cu a asisti y aporta 
den e proceso aki, incluyendo 
VANEPS como deal counsel, 
Brown Lawyers y HBN law 
& tax como consehero legal 
di e grupo, Notaris Johnson 


y e Syndication team di AIB 
BANK N.V. Sin duda tur 
partido involvi ta orguyoso di 
por contribui na e futuro di 
e hotel iconico aki na Aruba. 

(AP) - Microsoft a keda 
di acuerdo pa cumpra un 
tereno den Wisconsin cu 
tabata pa Foxconn na ba- 
lor di 50 miyon dollar. E 
benta aki a bini despues 
cu Foxconn, fabricante di 
electronico mas grandi 
mundialmente a fracasa 
den cumpli su promesa di 
construi un facilidad ma- 
sivo cu lo trece miles di 
empleo. 


Microsoft tin plan di construi 
un centro di data di 1 biyon 
dollar riba e tereno na Mount 
Pleasant, un area cu un pobla- 
cion di mas o menos 27,0000 
persona. Te ainda no ta cla 
cuanto empleo e centro aki lo 
trece. Paul Englis, Microsoft 
su director di investigacion 
di comunidad global a conta 
Racine County Board of su- 
pervisors a bisa diamars cu e 
centronan aki tipicamente ta 
duna 300 pa 400 empleo. 


E area ya caba tin Foxconn 
Technology Group su facili- 
dad pa facbrica. E compania 


basa na Taiwan ta miho con- 
oci pa e fabricacion di iPhone 
di Apple. E compania a anun- 
cia plan den aña 2017 pa crea 
un facilidad di 10 biyon dol- 
lar na Mount Pleasant cu lo 
trece 13,000 empleo. 


Wisconsin su gobernador na 
e tempo aki a elogia e deci- 
sion, cu e President di e tem- 
po aki Trump, bisando cu e 
planta lo bira e “di 8 tesoro 
mundial.” 
Segun un documento de- 
scribiendo e proyecto di Mi- 
crosoft, e tereno ta parti di un 


districto di financiamento cu 
ta inclui Foxconn Campus. E 
impuesto di propiedad col- 
ecta den e districtonan aki ta 
usa como subsidio na desar- 
oyo. Foxconn lo ricibi e ga- 
nashi di e benta di e tereno 
como reembolso parcial di 
loke Foxconn a inverti pa ad- 
kiri e tereno den aña 2017. 


Microsoft ta bira eligibel pa 
ricibi 42% di e impuesto di 
propiedad paga riba con- 
struccion nobo, cual ta mas o 
menos 5 miyon dollar anual- 
mente. 


Microsoft lo cumpra tereno di Foxconn pa 
50 miyon dollar 


Advertorial 
ELMAR ta continua instalacion di Smart 
Meters na Santa Cruz despues di completa 
mayoria di Paradera 


ELMAR ta continuando cu instala- 
cion di Smart Meters rond di henter 
nos isla, brindando asina nos clien- 
tenan cu mas beneficio di e tecnologia 
moderno. 


ELMAR ya a instala Smart Meters pa 50% 
di nos clientenan, y nos ta instalando mas 
activamente den e lunanan venidero. E 
barionan di Paradera (un parti), Nuñe, 
Babijn, Marawiel, Cristal, Matividiri y Ja- 
buribari tur ya tin Smart Meters instala. 


Den e proximo simannan, ELMAR lo con- 
tinua instalacion den Santa Cruz (algun 
area), Papilon (algun area), Sombre, Cas 
Ariba, Siribana, Macuarima, Ayo, Cadushi 
Largo y Angochi. 
Smart Meters a bira un herment esencial pa 
companianan di utilidad. E ta brinda varios 


beneficio, manera monitor e uzo di energia 
den tempo real y identificacion trempan di 
cualkier problema of asunto riba nos grid 
electrico. 


E ta permiti maneho mas eficiente di e grid 
electrico, cual ta yuda reduci e periodo 
di interupcion di coriente. Smart Meters 
tambe ta brinda factura mas preciso pa cli- 
entenan. Nos ta sigura bo cu nos a tuma 
tur e medidanan necesario pa sigura cu e 
riesgonan ta na un minimo. Nos enfoke ta 
keda riba brinda nos clientenan servicio- 
nan di coriente cu ta confiabel y eficiente. 


Nos kier gradici nos clientenan pa nan 
sosten y confiansa den nos servicionan. Pa 
mas informacion, tuma contacto cu nos 
Contact Center na +297 523-7100 of cus- 
tomerservice@elmar.aw 


Usuarionan di iPhone ta 
ricibi advertencia pa eror 
costoso 
Tur hende mester check nan 
celular Apple 


(TheSun) – Usuarionan di Apple a ricibi un ad- 
vertencia pa evita un eror costoso na momento di 
bende of regala nan iPhone bieu. Si bo ta cumpra 
un modelo mas nobo di iPhone, bo mester sigura cu 
bo ta prepara bo aparato di e manera corecto. 


Esaki si bo tin pensa di intercambia, bende of regala bo 
telefon bieu, e ora mester sigura cu bo ta elimina tur data 
prome. 


Pakico mester haci esaki? Ta importante pa elimina tur 
informacion personal for di bo celular pasobra bo no kier 
pa esaki cay den man robes. Hende cu mal intencion por 
haci hopi cu bo data personal, incluyendo haya acceso na 
bo cuenta di iCloud – y hasta bo informacion di ApplePay. 


Apple ta recomenda pa usuarionan prome transferi nan 
informacion na nan celular nobo, y despues elimina nan 
informacion personal for di nan aparato bieu. “Bo no 
mester delete bo contacto, kalender, recordatorio, doc- 
umento, potret of cualkier otro informacion di iCloud 
manualmente mientras bo ta signed-in den iCloud cu bo 
Apple ID,” Apple a nota. “Esaki lo delete bo contenido 
for di server di iCloud y cualkier di bo aparatonan cu ta 
signed in na iCloud.” 


Usuarionan por back up nan data den iCloud of Desktop 
di nan computer door di bay den settings. 
Unabes e data ta sigur, por elimina tur informacion sen- 
sitivo for di e iPhone. Bay den bo aparato den Settings 
> click riba General > baha te abao y tap riba Transfer 
or Reset iPhone. For di eynan, ubica y tap riba Erase all 
Content and Settings. 


Asina e celular lo keda den factory settings – manera el a 
bin for di fabrica – y ta cla pa intercambia of bende. 

Espectacular apertura di Weganan Interinsular 2023 


Weekend ultimo na Cruyff Court Den- 
zel Dumfries na Jaburibari a tuma luga e 
gran apertura di Weganan Interinsular 2023. 
Despues di shete aña Weganan Interinsular 
entre e scolnan di Aruba, Boneiro y Corsou ta 
tumando luga back. 


Manera ta conoci, den luna di september di aña 
pasa, Minister di Enseñansa, Ciencia, Cultura 
y Deporte di Corsou, Sr. Sithree van Heydoorn, 
Diputado di Infrastructura y Deporte di Boneiro, 
Sr. James Kroon y Minister di Enseñansa y De- 
porte, Sr. Endy Croes a firma un acuerdo pa trece e 
competencia escolar back. Na luna di maart di e aña 
aki Weganan Interinsular 2023 a inicia na Boneiro 
unda cu e scolnan a participa den e disciplina di 
dam y schaak. Sigui na Corsou, unda e hobennan a 
participa den e disciplina di atletismo y trefbal. 


Fin di siman, Weganan Interinsular a continua na 
nos dushi isla. Durante e ceremonia di apertura 
di Weganan Interinsular Diputado di Boneiro Sr. 
James Kroon, Minister di Corsou, Sr. Sithree van 
Heydoorn, Presidente di Parlamento di Aruba, Sr. 
Edgard Vrolijk, Minister Endy Croes, Minister 
Dangui Oduber, Parlamentarionan di Coalicion: 
Sra. Shailiny Tromp – Lee, Sra. Darlaine Guedez 
– Erasmus, Sr. Ricky Hoek, Sr. Marco Berlis, Sr. 
Raymond Kamperveen y demas invitadonan pre- 
sente a presencia un bunita desfile, impresionante 
show di acrobaat di RCC Aruba y NGS Unique 
brassband. Un atardi special yena di emocion, mu- 
sica, color y alegria. 


Minister Endy Croes a hiba palabra unda a enfatisa 
cu deporte ta un medio pa forma y crea lider y per- 
sonanan cu habilidadnan pa organisa y guia otro 
riba diferente tereno. P’esey un pais mester crea e 
base y condicionnan pa su habitantenan y particu- 
larmente pa nos chikito- y hobennan pa por haya 
oportunidadnan pa desaroya nan mes den deporte, 
recreacion y actividad fisico. Actividad fisico y rec- 
reacion ta yuda mantene e curpa saludabel y de- 
porte ta yuda un atleta cu’n dia den futuro lo por 
participa den weganan auspicia pa federacionnan di 
deporte localmente y representa su pais internacio- 
nalmente for di Weganan Escolar Campeonatonan 
Regional, Mundial y ohala den Weganan Olimpico. 


Mandatario di Deporte a sigui bisa cu hunto y cu 
henter e desaroyo aki e parti di educacion ta hunga 
un rol sumamente importante. E formacion na scol 
hunto cu e lesnan di educacion fisico ta brinda un 
base general pa crea hobennan prepara pa desaroya 
nan mes den futuro den cualkier ramo of profesion. 
Tambe nos lider y tecniconan den deporte merece 
di haya oportunidad pa forma nan mes y asina yuda 
den e desaroyo di formacion di atletanan. P’esey un 
palabra di gradicimento na tur maestro di scol, tec- 
niconan di deporte, boluntarionan y specialmente 
na e mayornan di nos hobennan cu awe ta partici- 
pa den Weganan Interinsular 2023, masha danki y 
sigui stimula nos muchanan pa sigui practica de- 
porte. Weganan Interinsular entre nos islanan ta un 
medio di intercambio deportivo, cultural y social 
pa cera e lasonan di hermandad y brinda oportuni- 
dad na e muchanan cu kisas di otro manera lo a bira 
dificil pa sali for di nan isla. Finalmente, 


Minister Endy Croes a yama bonbini na e delega- 
cionnan di Boneiro y Corsou acompaña pa nan re- 
spectivo mandatarionan y pa nos deportistanan di 
Aruba y a desea nan hopi exito. Cu e deseo, discip- 
lina, dedicacion y determinacion boso ta logra! 


Algun potret via Facebook di IBISA. 

Lider di partido Curpa, Eric Ras 
E supermega debe tin nomber y fam esta partidonan MEP y AVP 


Nayibe Bukele, presidente 
di El Salvador a yega di 
bisa cu si no hinca man 
den placa di pueblo, e 
placa lo alcansa pa tur cos. 
Nos futuro generacion tin 
un futuro scur na man di e 
gobierno aki. E gobierno 
di e ultimo20 aña a crea 
debe riba debe. A haci nos 
pueblo di Aruba bira es- 
clavo di debe. 


Gobierno tras di gobierno di 
partido MEP y partido AVP ta 
gaba di a haci hopi inversion, 
pero en realidad loke a haci ta 
hunga Santa Claus y crea un 
supermega debe. Puro gaña- 
mento pero cifra ta demostra 
net lo contrario. 


Partidonan AVP y MEP hunto 
a crea un debe di mas cu Awg. 
5.000.000.000,=. Si conta e 
mas cu awg. 920.000.000,- 
acerca e lo yega casi Awg. 
6.000.000.000,= y ainda e ta 
creciendo. Nos expertonan ta 
kere cu si partidonan MEP 
y AVP sigui goberna e debe 
nacional lo surpasa Awg. 
7.000.000.000,=. Si ta asina 


ta papia di stima nos Aruba 
dushi tera? Esaki nos ta yama 
integridad? Puro gañamento 
paso keto bay ta interes per- 
sonal y di partido ta loke ta 
sigui domina. P’esey pueblo 
mester habri wowo y exigi 
pa e partidonan baha na awa 
paso nan ta sink Aruba. 


Nos Aruba a ricibi asina hopi 
entrada cu gobierno por a in- 
verti den nos educacion, in- 
verti den renobacionnan di 
nos scolnan, mihor salario pa 
nos maestronan, nos grandi- 
nan lo por tin un miho pen- 
sioen y onderstand, inverti 
den salubridad, mihor salario 
pa e trahadornan den cuido 
medico, mihor salario pa nos 
bomberonan, cuidador di 
preso, polis y empleadonan 
publico. Berdad si gobierno 
a administra placa di pueblo 
manera mester awe nos lo 
ta bibando den un Aruba di 
5 strea pero gobiernonan a 
perde tur strea hasta esun di 
noord. Lo no mester a bin cu 
eigenbijdrage pa AZV y tam- 
poco haci nos pueblo di Aru- 
ba esclavo di debe. Lo distric- 


to di Oranjestad lo por tin un 
warda di polis nobo, edificio 
di gobierno bon manteni, 
material pa bomberonan y 
polisnan y prison nobo. Awe 
nos pueblo ta biba den mise- 
ria y no tin ayudo social. 


Nos pueblo lo mester puntra 
partidonan MEP y AVP kico 
nan a haci cu e 24 biyon flo- 
rin cu pais Aruba a ricibi na 
entrada for di aña 2001 te cu 
awe den 2023. E gobiernonan 
aki no tin placa pa yega nan y 
nan kier bati riba nan pecho 
cu nan ta sirbidor di pueb- 
lo. Di tur abundancia cu a 
drenta den caha di gobierno 
solamente 600 miyon florin a 
wordo inverti den nos Aruba 
dushi tera. 


Nos a yega na un crusada cu 
pueblo lo no por pone con- 
fiansa mas den partidonan 
MEP, AVP y raiz. Nan no 
sa kico ta amor patrio sino 
e amor ta pa nan mes. Mas 
y mas nos mester realisa cu 
gobierno aki no solamente a 
entrega nos autonomia sino a 
sink nos pais. E gobierno aki 


a bende nos isla. 
Un cos ta sigur e husticia di 
Dios lo ta riba nan pa a ma- 
sacra nos finanzas publico. 
Aruba ta wordo goberna ac- 
tualmente pa un grupo cu 
a gradua na e Universidad 
di gañamento paso nan ta 
gobernantenan sin escrupulo. 
Ainda tin hende cu ta bisa di 
ta Cristian, pero ta defende 
nan gobierno den Parlamen- 
to. Parlamentarionan supues- 
tamente Cristian cu a hura- 
menta di ta sirbido di pueblo 
ta yuda gobierno masacra nos 


pueblo. 


Parlamentarionan cu supues- 
tamente di ta Cristian ta sos- 
tene un gobierno cu forma 
parti di World Economic Fo- 
rum cu su lema ta: lo bo no 
tin nada y lo bo ta feliz. Parla- 
mentarionan supuestamente 
Cristian ta sostene e agenda 
2030 cu su meta ta destrui e 
famia, nos criaturanan y fi- 
nalmente persigui e pueblo 
Cristian. Partido Curpa ta e 
unico partido Cristian y cu ta 
den e lucha pa e famia. 


Parlamentario Marco Berlis (MEP): 
Comerciantenan uni ta di acuerdo cu BBO aan de grens 


E tema di BBO na frontera 
lo bira un realidad riba 
e fecha di prome di Juni 
2023. Por a scucha Mike 
Eman sali riba e tema hun- 
to cu algun miembro di e 
fraccion berde, cu delib- 
eradamente a duna infor- 
macion falso y no a splica 
e contenido di e maneho 
di e ley como debe ser. 


Pa e motibo aki mi a di- 
cidi di skirbi varios articulo 
riba e tema semper uzando 
fuentenan, documentonan y 
presentacionnan di experto, 
profesionalnan y comercian- 
tenan cu ta familiar cu e top- 
ico aki. Den e articulo di awe 
mi lo elabora riba e ponencia 
di Comerciantenan Uni cu 
a vocifera nan opinion riba 
BBO na frontera riba dia 21 
di November 2022 den un 
entrevista cu prensa. Den e 
entrevista sr. Frans Ponson a 
haci declaracionnan cu Com- 
erciantenan Uni ta di acuerdo 
cu e ley di BBO na frontera. 


Comerciantenan uni ta di 
acuerdo cu BBO na frontera 
Sr. Ponson di Comercian- 
tenan Uni a expresa di ta di 
acuerdo cu e BBO na fron- 
tera. 
Comerciantenan Uni ta di 
acuerdo pasobra e BBO na 
frontera ta trece un “Level 
Playing Field” pa comercio en 
general. Kico esaki ta signifi- 
ca? Cu e BBO na frontera lo 
haci e competencia mas hus- 


to pasobra awor negoshinan 
ilegal tambe lo mester paga 
BBO pa su productonan, 
manera comercio ta haci ac- 
tualmente. Esaki lo haci cu 
e prijs di e negoshinan ilegal 
tambe mester wordo ahusta 
pasobra nan gasto lo subi. Di 
e forma aki comercio local no 
lo wordo perhudica pa com- 
ercio ilegal mas. 


Sr. Ponson a bisa cu BBO na 


frontera lo wordo paga “ad- 
elanta” awor en bes di “na 
final” ora di benta. Adelanta 
den e sentido cu ora e con- 
tainer of producto yega fron- 
tera ta paga BBO. E bunita di 
e ley nobo di BBO na fron- 
tera ta cu, mesun luna com- 
erciante por declara e BBO 
aki na Belastingsdienst y por 
kita henter e suma aki di nan 
“omzet” e mesun luna. Esaki 
ta haci cu e gastonan di e co- 
merciante NO ta subi. 
Negoshinan ilegal tambe ta 
contribui awor na econo- 
mia di Aruba pasobra awor 
nan tambe mester paga BBO 
na frontera. Ya no lo tin un 
manera pa evita di paga e 
BBO pa nan productonan 
mas. DIMP ta calcula cu pais 
Aruba lo haya 20 miyon flo- 
rin mas di entrada cu BBO na 
frontera lo produci entrante 
Juni 1, 2023. 
Negoshinan ilegal no lo por 
trek af BBO y p’esey tam- 
poco disfruta di e beneficio- 
nan cu un negoshi legal si 
tin. Akinan negoshinan ilegal 


ta perde e oportunidad di e 
BBO hibrido aki. 
Comerciantenan Uni tabata 
kier pa gobierno introduci e 
BBO na frontera prome cu a 
subi e BBO en general. 


Por bisa cu den su entrevista 
cu prensa Comerciantenan 
Uni a expresa di un forma 
sumamente positivo riba e 
BBO na frontera y a enfatisa 
e importancia di introduci 
e ley aki. Nos por bisa cu e 
introduccion di e BBO na 
frontera ta un BBO hibrido, 
pasobra en realidad e lo fun- 
ciona como un BTW. Un di e 
kehonan mas grandi di com- 
ercio semper tabata e compe- 
tencia inhusto cu ta existi aki 
riba nos isla, cu awor lo bay 
wordo elimina di un forma 
serio y responsabel. Di e for- 
ma aki gobierno a demostra 
di tin oido pa e sugerencianan 
y deseonan di e gremionan. 
Proximamente lo introduci e 
ley aki na Parlamento prome 
cu 1 di Juni 2023. 

Hendrik Tevreden (MEP): 
No tarda mas pa duna sector di cuido nan 5.5% 


Desde juni 2020 AZV a in- 
troduci e 5-wave model pa 
asina evita cu gastonan di 
salubridad ta keda subi y 
kibra e fondo di aseguro 
local creando un prob- 
lema aun mas grandi pa e 
aseguradonan. Ta conoci 
cu e peso di gasto pa loke 
ta trata cuido na Aruba 
ta halto y mester remedia 
esaki mas liher posibel. 


Ora gobierno a anuncia cu lo 
tuma pasonan pa atende cu 
e problema aki a causa hopi 
tension bou di e sector di 
cuido y no tawata un decision 
facil pa tuma pa gobierno. 
Diferente intento y ideanan 
a wordo presenta y al final a 
scoge e 5-wave model. Ta bon 
pa añadi cu Covid-19 a bini 
cu mas gasto ainda acerca y di 
cual a mara Aruba tambe na 
mas reforma a traves di Land- 
spakket cu Hulanda. Pero, 
mientras na Aruba a corta y 
baha den salario di esnan den 
cuido, na Hulanda y Boneiro 
nos a mira cu netamente es- 
nan cu ta labora den cuido a 


bay dilanti den nan salario y 
beneficionan. For di parla- 
mento hopi bes mi a indica 
cu kier mira esaki tambe pa 
nos dunadornan di cuido aki 
na Aruba. P’esey, laga mas 
pronto posibel AZV duna 
back e 5.5% cu a wordo corta 
den salario back na tur esnan 
cu ta labora den cuido. 


For di parlamento lo keda in- 
sisti 
Den tur reunionnan di IPKO 
cu mi a asisti, den reunion- 


nan cu Eerste Kamer aki na 
Aruba y tambe den reunion 
cu secretario di Estado Sra. 
Van Huffelen aki den parla- 
mento na Aruba, mi a keda 
insisti cu e recorte di 60 mi- 
yon tin di para. E a tuma hopi 
insistencia pa haci e Hulan- 
desnan comprende cu e me- 
dida aki mester wordo cam- 
bia. E miembronan di sector 
di cuido mes tambe a emiti 
un carta na januari 2023. 
Mayoria di e asociacionnan 
o fundacionnan, pero tambe 


sindicato y e trahadonan di 
hospital ta splica den e carta, 
cu a yega tanto na parlamen- 
to, su Excelencia Gobernador 
di Aruba, AZV y minister en 
cuestion, cu nan kier pa trek 
in e recorte di 5.5% riba nan 
budget. Januari 2023 tur sala- 
rio di ambtenaarnan a bay 
back na normal. Tur ambts- 
drager a bay na normal y ta 
hustifica cu pa tur dunador di 
cuido bay back na normal di 
e 5.5% cu a wordo corta den 
nan salario. P’esey mi ta in- 
sisti pa minister di salubridad 
sigui intermedia na AZV y 
elimina e medida aki y entre- 
ga 5.5% na e sector di cuido. 


Gradicimento pa solidaridad 
Segun AZV e gastonan a bira 
mas manehabel awor, y lo por 
duna back e 5.5%. Mi lo desea 
pa e ta e luna cu ta sigui aki 
mes. Nan tin un overschot, 
y na mi opinion esaki tin di 
wordo inverti back den cui- 
do, pero riba tur cos, na nos 
profesionalnan cual ta digno 
di nan salario completo. E ul- 
timo dos aña y mey e sector 


di cuido a mustra cu nan ta 
solidario cu Aruba. Solidario 
cu nan pashentnan y a cumpli 
cu e yamada sagrado di duna 
cuido na henter Aruba sin 
excepcion. Esaki ta algo cu ta 
wordo aprecia y balora. Paso- 
bra ora cu tur hende tawata 
den cas, nan tawata na trabou, 
ora cu tur hende tawata sos- 
ega paden, nan tawata den e 
campo di bataya contra e vi- 
rus di Covid-19. Nos ta y lo 
keda eternamente agradecido 
pa nan dedicacion, pasion y 
profesionalismo. 


Mi peticion ta pa no warda 
mas luna pasa. E momento 
ta awor pa duna back tur loke 
e dunadornan di cuido tin 
derecho riba dje. P’esey des- 
de aki e yamada na AZV y su 
staff, na Gobierno di Aruba, 
specialmente na nos Minis- 
ter di Salubridad pa elimina 
e recorte di 5.5% di sector 
di cuido y pa no tarda mas. 
Esaki den nomber di tur du- 
nadornan di cuido na Aruba. 


Secretario General di MEP: Mike Eman y AVP a celebra un victoria 
Hues a reparti 11 aña di prizon total y a kita 2.4 miyon cash 
di Benny Sevinger 


Siman pasa, nos por a 
sigui cu hopi atencion 
e veredicto di Hues den 
caso Avestruz, esta e caso 
di corupcion di mas gran- 
di den historia di Aruba. 
Avestruz ta e caso unda 
Benny Sevinger ex- min- 
ister di AVP y miho amigo 
di Mike Eman a mal uza 
su poder pa facilita su 
kring di amigo (family & 
friends), pa bende tereno 
di pueblo y bira miyonar- 
io. E amigonan tabata pidi 
tereno commercial, pero 
ya nan tabata tin cumpra- 
do. 
Por ehempel Leoncita a lanta 
diferente NV y uza hasta su 
propio yiu e tempo aya di 19 
aña como Director di N.V. pa 
un proyecto di 20 miyon flo- 
rin. Manera a ricibi e tereno 
cu Benny a facilita Leoncita 
nan a bende esaki mesora 
y gana miyones. Banda di 
esaki, Benny tabata laga su 
“best friend” Susebeek paga 


pa drecha su cas. Susebeek ta 
padrastro di La Reina del Sur 
Gerlien Croes. Asina a prue- 
ba den corte cu Susebeek a 
paga 100 mil florin pa traha 
cura di cas, cumpra un har- 
din y cumpra un gym extra 
luhoso pa Benny. 


Hues a castiga actornan den 
caso Avestruz cu 11 aña di 
prizon: 
Despues cu e caso a wordo 


trata di october te december 
2022 a dura Hues 4 luna pa 
yega na un veredicto. Diabi- 
erna 14 di april, hues a sen- 
tencia tanto Benny Sevinger, 
como tur su amigonan cu 
un total di 11 aña di prizon. 
Na Orca Bank na Curaçao 
tin un cuenta cu un suma di 
2.4 miyon florin riba dje, riba 
nomber di Susebeek, kende 
ta best friend di Benny Se- 
vinger. E placa aki tambe a 


bini di bendemento di tere- 
no. Den e sentencia di hues 
a dicta pa “verbeur” e suma 
aki. Pues, a dicta pa expropia 
y kita e suma aki di Benny Se- 
vinger su best friend. 


Banda di esaki, hues a dicta 
cu Benny “himself” pa 5 aña 
no por aparece riba un lista 
politico y tampoco por tin un 
funcion den aparato publico. 
Banda di tur esaki, hues a 
reparti mas di 100 mil na boet 
na diferente di e actornan. 
Mike Eman y su sapatonan 
bieu a traduci esaki den un 
victoria y a bay celebra. 


Benny Sevinger y Mike 
Eman a sali celebra: 
Despues di a ricibi 11 aña di 
castigo total, alabes perdien- 
do 2.4 miyon cash cu hues a 
kita for di nan, mas e 5 aña cu 
Benny no por bay riba lista, 
Mike Eman a manda yama 
militancia pa bay cas di par- 
tido pa celebra. 


Como cu Fiscal a pidi 5 aña, 
pero hues a duna Benny 1 aña 
di prizon, Mike Eman y e sa- 
patonan bieu di AVP, manera 
Dowers, De Meza, Marlon 
Sneek, Baba Herde y Mervin 
Wyatt Ras ta traduci esaki den 
un victoria pa celebra. Esaki 
tabata manera un clabo riba 
un caha di morto. E politi- 
conan hoben den AVP a ra- 
bia masha hopi mes. Esaki a 
causa un discordia emocional 
masha grandi den e partido 
berde. 


Kico 
exactamente 
Mike 
Eman, Benny Sevinger y e 
sapatonan bieu a sali celebra 
ta incomprendibel den co- 
munidad. Tension grandi den 
e partido berde, pero nos ta 
laga esaki pa nan mes splica 
pueblo 
kico 
exactamente 
nan a celebra. Benny a grita 
den Parlamento di Aruba: “I 
don’t give a dahm!”. Tambe el 
a grita: “Chup’e!”. Wel AVP 
nunca, pero nunca mas!! 

Dialuna 24 aPRil 2023 sorteo/servicio 


Resultado Sorteo 
april 22 y 23, 2023 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X2 


4900 


www.lottoaruba.com 


Resultado : Sorteo 22 april 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


1718 
1.250.000,- 


x Jackpot 
x Match 4+ 


Proximo Jackpot 


X2 


346 


x Jackpot 


Sorteo # 3891 
Sorteo # 


Sorteo # 1947 


8757 


3896 


Sorteo # 3891 


5026 


x Jackpot 


x match 4 
x afl. 12,00 


8289 


Sorteo # 3891 


Sorteo # 765 


x afl. 500,00 


x afl.15,00 
x afl 50.00 


Virgo 


Sorteo # 


x afl 8,00 


Mega Ball: 


Proximo Jackpot 


320.000,- 


x match 4 


x Match 4 
123.000,- 


Proximo Jackpot 


Sorteo # 


Sorteo # 


Afl. 420.000,- 




28 
Letter 
J 


0 
2 


40 


1184 


0 


14 


374 


0 
0 
0 
0 
0 



7 



X2 
01-06-08-22-26 


04-12-16-20-26 


5046 


www.lottoaruba.com 


Resultado : Sorteo 22 april 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


5413 
1.425.000,- 


x Jackpot 
x Match 4+ 


Proximo Jackpot 


FP 


641 


x Jackpot 


Sorteo # 7923 
Sorteo # 2382 


Sorteo # 1672 


8122 


4960 


Sorteo # 6967 


9194 


x Jackpot 


x match 4 
x afl. 12,00 


1488 


Sorteo # 5726 


Sorteo # 656 


x afl. 500,00 


x afl.15,00 
x afl 50.00 


Aquario 


Sorteo # 


x afl 8,00 


Mega Ball: 


Proximo Jackpot 


320.000,- 


x match 4 


x Match 4 
131.000,- 


Proximo Jackpot 


Sorteo # 


Sorteo # 6097 


Afl. 420.000,- 




Letter 


0 
0 
0 
0 


0 
5 


223 


0 
0 
0 
0 
0 



7 



x Match 4 
139.000,- 


Proximo Jackpot 


Sorteo # 


Sorteo # 6098 


Sorteo # 


x afl 8,00 


Mega Ball: 


Proximo Jackpot 


320.000,- 


x match 4 


4250 


Sorteo # 3892 


Sorteo # 766 


x afl. 500,00 


x afl.15,00 
x afl 50.00 


Cancer 


X2 


813 


x Jackpot 


Sorteo # 3892 
Sorteo # 


Sorteo # 1948 


0475 


1820 


Sorteo # 3892 


9511 


x Jackpot 


x match 4 
x afl. 12,00 


www.lottoaruba.com 


Resultado : Sorteo 23 april 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


6879 
1.425.000,- 


x Jackpot 
x Match 4+ 


Proximo Jackpot 


X2 
12-20-21-26-29 


4596 


Afl. 420.000,- 


diario 
Korsou 
super4 
flamingo 


9015 
3106 
2539 
0693 
0531 
3195 
super5 
2117 
2865 
0107 
- 
9083 


diario 
Korsou 
super4 
flamingo 


8553 
7310 
8140 
1711 
8733 
0167 
super5 
2900 
8349 
9226 
06964 
2418 


diadomingo 


Feria Familiar Dia di Rey na ‘Klooster Imeldahof’ 


Fundacion 
Kapel 
di 
Bethania (FKB) hunto cu 
Pastoral Hubenil Aruba 
(PHA) ta ofrece un even- 
to pa henter famia den 
e bario di Noord. Pueb- 
lo di Aruba ta invita pa 
bin celebra Dia di Rey 
na ‘Klooster Imeldahof ’, 
cuminsando for di 10or di 
mainta pa 4:30 di atardi. 


Esaki lo ta un evento cu we- 
ganan tradicional, recreativo y 
educativo pa grandi y chikito, 
lo tin entretenimento, cos di 
come y bebe pa pasa un dushi 
dia den ambiente familiar. 


Pa participa na e weganan 
ta ofrece publico un carchi 
di actividad cu cual por par- 
ticipa na e diferente stacion 
di entre otro weganan popu- 
lar den grupo y individual. E 
fondo recauda cu e carchi aki 
lo ta pa e hobennan di Pas- 


toral Hubenil Aruba (PHA) 
cu ta den preparacion pa bay 
representa Aruba na Portugal 
durante e Hornada Mundial 
Hubenil 2023 (World Youth 
Day). Cu e carchi di actividad 
aki na final di atardi lo por 
gana premionan atractivo pa 
henter famia. Danki na nos 
bon comerciantenan cu a sa 
di sostene nos hobennan. 
Tambe lo por disfruta di con- 
tamento di storia y poppen- 
kast door di señor Richard 
Dabian. Un obra teatral di 
e storia di “Compa Nanzy” 
duna pa señora Lila Rich- 
ardson. Presentacion di dife- 


rente grupo di scol di musica 
manera scol di harpa y scol- 
nan di baile. 
Muchanan hunto cu nan 
mayornan por pasa den e area 
di workshop duna door di 
hoben artista Alyssa Singh y 
asina traha hunto un bunita 
obra pa hiba cas. Tambe lo 
por saca un bunita potret fa- 
miliar como recuerdo di e dia 
na nos “Photobooth”. Hunga 
na diferente weganan rond, y 
sin lubida di tira un bista na 
nos gran vlooienmarkt. 
Naturalmente e dia aki lo por 
pasa bishita Kapel di Betha- 
nia, cu ta un kapel original 


y unico na Aruba. Haya mas 
informacion di e souernan 
cu a biba den e Klooster y tur 
kico nan a haci pa e Parokia 
di Noord, den e exposi- 
cion ‘Historia di Parokia di 
Noord’. 


Mester anuncia cu e edificio 
monumental aki ta celebran- 
do su 65 aniversario di exis- 
tencia y 65 aña di bendiciona- 
mento di Kapel di Bethania. 


E actividad aki na “Klooster 
Imeldahof” ta enfoca riba e 
experiencia di participacion y 
no riba competencia. P’esey 


mes e entrada ta completa- 
mente gratis. 


FKB y PHA ta gradici com- 
erciantenan di Aruba cu a 
coopera, Comision Dianan 
Nacional, IBISA, nos Min- 
ister di Cultura Sra. Xiomara 
Maduro y tambe tur bolun- 
tarionan pa nan cooperacion, 
sosten y ayudo pa por realisa 
e evento aki. 


Pueblo di Aruba, yega Noord 
y haya sa mas di nos historia y 
contribui cu nos hobennan di 
PHA pa nan logra nan meta 
pa Jornada n Hubenil 2023. 


Presentacion di buki na Biblioteca di Aruba 
Sra. 
Adelaida 
Ponson- 
Arends ta presenta 2 buki 
dialuna dia 24 di april 
na Biblioteca Nacional 
Aruba. E evento ta di 5or 


pa 7or. Cu mucho gusto 
Sra. Adelaida ta conta 
publico un tiki mas di su 
publicacionnan. Publico 
ta bon bini. 


Sra. Adelaida Ponson-Arends 
a publica su memoires titula 
‘Recuerdonan stima’ na 2019. 


Como 
cu 
tabata 
un 


temporada dificil pa organisa 
evento publico, Sra. Ponson 
no a presenta ‘Recuerdonan 
stima’ oficial. 
Awor Sra. Adelaida a publica 


otro buki titula ‘Tempo di 
miedo’. Cu mucho gusto Sra. 
Adelaida Ponson-Arends ta 
presenta tur dos na publico. 


Cambio 
di 
orario 
pa 
biblioteca San Nicolas 
Entrante dia 1 di mei 2023 
tin un cambio riba orario di 
biblioteca na San Nicolas. 


Entrante 
dia 
1 
di 
mei 
biblioteca San Nicolas ta 
habri dialuna, diaranson y 
diabierna di 8or pa 5or di 
atardi. 


Diamars 
y 
diahuebs 
biblioteca San Nicolas ta 
cera mainta y habri di 1or di 
merdia pa 7or di anochi. 


Gerente 
di 
Biblioteca 
Nacional Aruba ta spera cu 
por ofrece mas hende cu ta 
traha den dia oportunidad 
pa bishita biblioteca despues 
di trabou, riba diamars y 
diahuebs. 


Dialuna 8 AM – 5 PM 
Diamars 1 PM – 7 PM 
Diaranson 8 AM – 5 PM 
Diahuebs 1 PM – 7 PM 
Diabierna 8 AM – 5 PM 


SERVICIO A21 


Dialuna 24 aPRil 2023 


San Nicolas 
Oranjestad 


Dokter na warda 


Botica na warda 


Oranjestad: 
Eagle 
Tel. 587 9011 


San Nicolas: 
Centro Medico- 
Tel. 584 5794 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BENDE 
1 set di aparato pa pone taira 
patras auto chowe auto grandi 
2 biem pa pone patras di 
pick up pa lastra trailer. 
Bon prijs 
Tel. 594 8842 
_________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 
Se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


un camber cu tur cos inclui na 
Brikstraat 1 
Tel.564 1979 
_________________________ 
SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


TA BENDE 
Caha di Orgel. 
Tin 3 cylinder NOBO. 
Pa mas informacion yama 
Tel. 593 0203 
_________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


TA BENDE 
Hooi a yega (yerba pa bestia) 
Matividiri 60 
594 1317 
Afl.55 pa 74 LB 
Tel. 594 1317 
________________________ 


FOR RENT 
Bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Limpiesa pa cas y auto 
Presure wash cura di cas 


laba muebles 


laba tapijt 


laba sienta di auto 


laba vloer 
Tel. 593 9464 
________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BENDE 
un auto kia-optima 2016 bon 
condishon prijs fls 18.000 
jama na cell 5923254 prijs ta 
discutibel 
_________________________ 


A22 


Dialuna 24 aPRil 2023 obituArio 


“You have succeeded in life when all you really 
want is only what you really need” 
- Vernon Howard - 


Cu un curason tristo pero conforme cu boluntad 
di Dios nos ta participa fayecimento di nos casa, 
tata, suegro, ruman, welo y omo stima, 



Hedwigis A. Marchena 
miho conoci como Wiwi 
8 oktober 1943 - 19 april 2023 


Na nomber di su: 
Casa: 
Irene Marchena-Arends. 


Yiunan: 
Zuhaila y Giovanni Arendsz-Marchena. 
Aldrich y Diana Marchena-Uribe. 


Su nietonan: 
Brandon Arendsz. 
Thay Arendsz y Lorenzo Leeuwe. 
Shawn Marchena. 
Mia Marchena. 


Su rumannan: 
Bubu Marchena. 
Stanley y Clara Marchena-Wever. 
Harold y Jeanette Marchena-Werleman. 
Sandra Marchena. 


Subrino y subrinanan 


Su bon amigonan: 
Pedro Bislip 
Kenneth Lacle 
Howard Cheng 
Yohung Lee 
Dinesh Mahtani 


Ocasion pa condolencia y despedida dialuna 
24 di april di 6.00 pa 8.30 pm na Royal Funeral 
Home. Sigui pa cremacion den seno familiar. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Leonida I. Semerel-Henriquez 
*09-12-1940 - †19-04-2023 


Na nomber di su: 
Esposo: Mariano N. Semerel 


Yiunan: 
Rodney R. Semerel y Caroline Semerel- Croes 
†Jeffrey E. Semerel 


Nieto(a)nan: 
Felicity A. Semerel, Brad A. Semerel y Maya 
Semerel 


Sobrina manera yiu: Christel Croes y Michele 
Croes 


Rumannan: Gabriel y Cicilia Henriquez 
Rina y Getty Engelhardt 
Carmen y Juancho Croes 
Lorenzo y Else Henriquez 
Tula y Poli Henriquez 
Chido y Ami Henriquez 
Juan (Papi) y Angelica (Tica) Henriquez 
Sobrino(a)nan: Irma, Ricardo y Ivonne, Ruth, 
Ruben, Lucho, Roosje y Sergia 
Ricardo y Javier, Franklyn, Enrique, Anthony y 
Jessica, Milouska y Melitsa, Aga 
Sobre sobrinonan: 
Carmen Maria 
Bisinjan Stima: Vivian y Gos Figaroa 
Hilda Duinkerk 
Swa y cuñanan: Angela Stamper-Semerel 
Crispino Semerel y Juana Semerel-Geerman 
Juan Semerel y Miriam Semerel-Figaroa 
Noël Semerel y Juanita Semerel-Henriquez 
Anna Semerel 
Simion Semerel 
Elisabeth Paesch- Semerel y Roy Paesch 
Elsa Semerel 
Reynaldo Semerel 
Edison Semerel 
Primanan stima: Dora y Maxima 
Primo y primanan, amigo y amiganan 


Demas famia: Croes, Engelhart, Paesch, Stamper, 
Tromp, Werleman, Henriquez, Semerel, Semeleer, 
Oduber, van Romondt, Raven, Pieters, Vrolijk, 
Figaroa, Trimon 


Ex-coleganan di Oduber Agencies N.V, Su 
amigonan stima di Flor di Aloë 


Despensa nos si den nos tristeza nos por a lubida 
un of otro persona 
Acto di entiero lo tuma lugar dialuna 24 di april 
2023 di 9:00 a.m. – 11:00 a.m. na misa Santa Anna 
na Noord. Cremashon lo tuma lugar den seno 
familiar 
Condolencia lo tuma lugar na Royal Funeral Home 
Diabierna 21 di April 2023 di 7,or pa 9’or di anochi. 


Tera ta di SEÑOR, y tur loke cu e ta contené, 
mundo, y esnan cu ta biba den djé. Pasobra El 
a fund'é riba e lamannan, y a stables'é riba e ri- 
unan 
Salmo 24: 1-2 


Louis S. Pauléus 
Cariñosamente yama “Paul” 
*12-07-1955 - †18-04-2023 


Na nomber di su: 
Casa: 
Limane Cazeau Pauléus 


Rumannan: 
Marie Pauléus 
Lévè Pauléus 
Alourdes Civil 
Enny Desrosiers 


Yiunan: 
Sophonie Pauléus Marcelus casa di Edwidge 
Marcelus 
Youseline Pauléus Antoine 
Evodie Pauléus 
Woodlyne Pauléus 
Woodthes Pauléus casa di Trina Pauléus 
Yrmane Pauléus st Robert casa di Iscarde st 
Robert 


Nietanan: 
Christal Antoine yiu di Renel Antoine 
Ashmaila Antoine yiu di Renel Antoine 
Shania Frederic 
sImani Marcelus 
Naphtalie Donata 


Demas Famia 
Ruman di misa Aruba 


Ta invita pa acto di entiero cual lo tuma lugar 
na Aurora Funeral Home diamars 25 di April 
2023 di 2’or pa 4’or di atardi. Despues lo sali pa 
Santana Central Sabana Basora. 


Condolencia lo tuma lugar na Aurora Funeral 
Home dialuna 24 di April 2023 di 7’or pa 9’or 
di anochi. 


Despensa nos pero despues di entiero nos no 
por ricibi bishita di condolencia na cas. 


A23 
Dialuna 24 aPRil 2023 
obituArio/servicio 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristesa na nos curason, nos ta participa 
fayecimento di: 


Mario Lugo 
Mihor conoci como: "Mai" 
*12 september 1945 - †19 april 2023 


Mayornan: 
†Arbolina Paesch y †Adan de Jesus Lugo 


Na nomber di su: 
Yiunan: 
Michael Croes y famia 
Sharin y Abelo Cabral de Andrade y famia 
Nieto y nietanan: 
Ayscheline Jansen y famia 
Esmeralda Croes 
Ricardo Croes y famia 
Corien Croes y famia 
Shabela Cabral de Andrade y Edson Thiel y famia 
Abelo Jr Cabral de Andrade y Mitylene Tromp 
Sharibel Cabral de Andrade 
Rumannan: 
Armando y Fermina Lugo y famia 
Maria y Juan Wernet y famia 
Martin Lugo 
†Efrain Lugo 
Juan Paesch 
Damasco Paesch 
Vicky Paesch y Fernando Figaroa y famia 
Mescos cu ruman: 
Angelberta Croes y famia 
Sobrino y sobrinanan: 
Marlene Wernet y Laiyoni Werleman y famia 
†Francis y Elizette Wernet y famia 
Lilian Wernet 
Fernandito y Suehen Figaroa y famia 
Edward Figaroa y Micheline Remy y famia 


Bisanieto y bisanietanan, swa y cuñanan, primo y 
primanan, amigonan di cas, bisiña y conocirnan y 
demas famia na Aruba y Venezuela. 


Famia: 
Lugo, Paesch, Croes, Cabral de Andrade, Thiel, 
Tromp, Petrochi, Werleman, Jansen, Danje, Ras, 
Wernet, Figaroa, Geerman, Segura, Erasmus, Morel, 
Pourier, Remy, Koolman, 
Marin, Lampe. 


Ta invita pa acto di condolencia y entiero cual lo 
tuma lugar Diaranson 26 April 2023, for di 2or pa 
4or di atardi, na Aurora Funeral Home y despues lo 
sali pa Santana Catolico Kranwinkel na Paradera. 


Nos ta lamenta cu despues di entiero nos no por 
ricibi bishita di condolencia na cas. 
Nos disculpa si den nos tristesa nos por a lubida al- 
gun famia, amigo of conocir. 


"Dios ta amor... y amor ta 
Dios, maske mi no ta na e 
mundo aki, tur dia lo mi 
ta banda di boso Curazon, 
mi por stens di loke Señor 
ta hasi" 
Salmo 33 


Nos 
ta 
anuncia 
fayecimento di 



Sr. Robert Ray Reyes 
Mihor conoci como “Roy” 
*December 8, 1946 - †April 19, 2023 


Na nomber di su: 
Querida esposa: Rina Reyes-Kock 


Yiunan: 
José “Jobert” Reyes y Julienne Reyes-Comenencia 
Jean-Carlo Reyes y Lysandra Donata 


Nieto y Nietanan: 
Jeaun, Luke, Dara, Damen y Elenah 


Rumannan: 


Audrey y †Ivan Mauw A Sam-Jeuken 
†Walter y Lupe Jeuken y famia 
Dianna y Leo Lemmens-Jeuken y famia 
†Stanley y †Gioconda Reyes y famia 
Adrianus “Jhon Jhon” y Maricarmen Reyes y famia 


Swa y Cuñanan: 
Marcelo y Carmen Luisa Kock y famia 
Ricardo y Sita Kock y famia 
†Juan y Irma Kock y famia 
†Ignacio “Nico” Kock 
Lidia Kock y †Francisco (Chito) Quandus y famia 
Chicho y Anyela Kock y famia 
Susana Kock y famia 


Amigonan di cas: Lucio Vrolijk y famia 
Lino Irausquin y famia 


Ronny Donata y famia 


Papito Comenencia y famia 


Doñonan di trabou: Fernando y Jossy Da Costa 
Gomez 


Subrina y Subrinonan, Primo y Primanan, 
Conocirnan, Coleganan di Gomez Enterprises 
Aruba & Curacao y King Ocean Services Miami y 
Amigonan di clubnan di auto clasico 


Demas famia: Reyes, Jeuken, Lemmens, Mauw A 
Sam, Pellicer, Pichardo, Kock, Quandus, Werleman, 
Vrolijk, Irausquin, Donata, Comenencia y demas 
famia y conocirnan 


Nos sincero disculpa si den nos momento di tristeza 
por a lubida di menciona un of otro persona 


Ta invita pa e acto di condolencia y despedida cu 
lo tuma lugar diamars 25 di april 2023 na Aurora 
Funeral Home di 6’or di atardi pa 9’or di anochi. 
Cremacion lo tuma lugar den seno di famia. 


Despues di entiero no ta ricibi bishita 


Na lugar di krans un donacion na Wilhelmina 
Kanker Fonds lo ta altamente aprecia 
Lo tin un box disponibel pa esaki 


Nota: No ta permiti pa filma ni saca potret di defunto 


Señor ta mi wardador, 
mi’n tin falta di nada 
den cunucu di yerba bèrdè 
E ta pone mi sosegá. 
E ta hiba mi na awa trankil, 
pa mi bolbe haña forsa. 
Psalmo 23 


Cu dolor profundo na nos 
curazon pero conforme cu 
boluntad di Dios, nos ta 
anuncia fayecimento di: 


Kathleen Raquel Gomes 
*27-03-1969 
†18-04-2023 


Acto di entiero lo wordo anuncia despues! 


Departamento di Aduana 
ta cera en conexion cu 
Dianan Oficial di Fiesta/ 
Conmemoracion 
Y ATV dag obligatorio 


Departamento di Aduana ta informa cu nan 
oficina lo ta cera en conexion cu e siguiente 
fechanan Oficial di Fiesta/Conmemoracion y 
ATV dag obligatorio. 


Diahuebs 27 di april 2023 en conexion cu Dia di 
Rey; 
Diabierna 28 di april 2023 en conexion cu ATV 
dag obligatorio; 
Dialuna 1 di mei 2023 en conexion cu Dia di Ob- 
rero. 


Tur servicio pa clientenan y publico en general lo 
reanuda diamars 2 di mei 2023 desde 7.30’or di 
mainta. Departamento di Aduana ta haci un su- 
plica na tur cliente pa tuma bon nota di e anuncio 
aki y pa pidi servicio na tempo pa preveni tardansa. 


Torneo di dam 
“Dia di Rey 2023” 


Diabierna 28 April te cu Diadomingo 30 di 
April, ta bay tuma lugar un torneo di dam pa 
Dia di Rey. 


Esaki ta bay tuma lugar den sistema di un solo gru- 
po, 5 rond segun sistema Suiso (ganadornan ta topa 
otro). Inscripcion ta gratis pa miembronan, mien- 
tras cu esnan cu no ta miembro por paga un suma 
chikito. 


Schedule 
Promer rond Diabierne 28 April 19:00 – 22:00 
Segunda rond Diasabra 29 April 15:00 – 18:00 
Tercer rond 19:00 – 22:00 
Cuarta rond Diadomingo 30 April 10:00 – 13:00 
Ultimo rond 
14:00 – 17:00 
Clausura/Prijsuitreiking 17:00 – 17:30 (Despues di 
e ultimo wega) 
Tempo: 60 min. pa banda + 30 seconde increment 
despues di cada hugada; 
Premionan: 3 trofeo pa promer 3 lugarnan; 
Localidad: Clubhouse (SunPlaza 401-L, Oranjes- 
tad). 


internacional 
a24 


Dialuna 24 aPRil 2023 


DeSantis buscando ayudo federal pa victimanan di inundacion na Fort Lauderdale 


(AP) — Gobernador di Florida, Ron 
DeSantis a bisa diasabra cu e ta bay 
pidi administracion di Biden pa 
declara Broward County como area 
di desaster pa motibo di inundacion 
e luna aki despues di un cantidad 
record di yobida. 


Si otorga esaki, e declaracion lo haci 
residentenan di Broward cu a sufri daño 
na nan cas of otro propiedad eligibel pa 
un variedad amplio di prestamo y otro 
ayudo. Gobiernonan local tambe lo ta 
eligible. 


Mas cu 0.6 meter di awa a yobe na algun 


parti di e condado dia 12 di april. E 
diluvio, cual ta sucede un biaha den mil 
aña, a laga algun parti di e condado cu 
hasta 0.9 meter di awa. Como mil cas a 
keda severamente daña, segun e estado. 


E inundacion tambe a causa e ceramento 
di aeropuerto pa casi dos dia. Entrega di 
gasolin na e puerto tambe a bira slow, 
causando rijnan largo na pomp. 


Ta spera cu e gobernador Republicano 
pronto ta bay anuncia cu e ta bay 
busca e nominacion di su partido pa 
reta presidente Joe Biden den eleccion 
proximo aña. 


Rusia “no ta bay 
pordona” Merca 
pa rechaso di visa 
pa periodista 


(AP) — Rusia a bisa ayera cu 
Merca a rechasa visa na peri- 
odistanan cu tabata kier cubri 
e biahe di Minister di Exte- 
rior, Sergey Lavrov na New 
York, y Lavrov a sugeri cu 
Moscu lo tuma medidanan 
fuerte como represalia. 


No tabatin comentario in- 
mediato di Departamento di 
Estado Mericano tocante e 
acusacion di visanan rechasa. 
E periodistanan tabatin inten- 
cion di cubri e apariencia di 
Lavrov na Nacionnan Uni pa 
marca e presidencia di Rusia 
den Conseho di Seguridad. 
“Un pais cu ta yama su mes 
esun di mas fuerte, mas sabi, 
liber y husto a cobardia y haci 
algo kens door di mustra kico 
su siguransa hura pa protege 
libertad di expresion y acceso 
na informacion en berdad ta 
bal,” Lavrov a bisa prome cu 
bandona Moscu ayera. “Keda 
sigur cu nos no ta bay lubida 
y nos no ta bay pordona,” el 
a bisa. 
“Mi ta enfatisa cu nos ta bay 
haya manera pa responde na 
esaki, pa asina e Mericanonan 
corda pa hopi tempo pa no 
haci esaki,” vice-minister di 
Exterior, Sergei Ryabkov a 
bisa. 
E disputa ta yega despues di 
tension halto cu Washington 
relaciona cu e aresto luna pasa 
di reportero di Wall Street 
Journal, Evan Gershkovich, 
kende Rusia ta acusa di spio- 
nahe. Merca a declar’e “de- 
tenido ilegalmente.” 
Cantidad di periodista oc- 
cidental staciona na Moscu 
a bandona e pais despues cu 
Rusia a manda trupa den 
Ucrania. Rusia actualmente 
ta rekeri pa periodistanan 
stranhero renoba nan visa y 
acreditacion cada tres luna, 
compara cu un biaha pa aña 
prome cu e bataya a cuminsa. 

1. In samenwerking met relevante stakeholders het ontwikkelen, versterken en/of uitbreiden van interventies/programma’s gericht op 
het voorkomen van niet-overdraagbare aandoeningen. 
2. Het inventariseren van bestaande programma's en interventies gericht op het tegengaan van en het identificeren van hiaten en 
kansen in de uitvoering van deze programma’s. 
3. Het bevorderen van gezonde voeding en genoeg lichaamsbeweging. 

